text:
WASE 17
“Au sa Cudruvi Iko Koki”
TIKINA BIBI: Kilai o “Koki” kei na “vanua” e ravuta
1, 2. Na ivalu levu cava e se bera mai? Taro cava eda na rairai taroga kina? (Raica na imatai ni iyaloyalo.)
SA DUA na gauna balavu e yaco tiko kina na vakadavedra e vuravura ena vuku ni ivalu, okati kina nodra vakamatei vakayauyau na tamata ena rua na ivalu levu ena ika20 ni senitiuri. Ia e se bera tiko na ivalu levu duadua ena itukutuku ni kawatamata. Na ivalu qo e sega ni baleta ga na veisei vakamatatamata, mera veivaluvaluti kina na veimatanitu mera rawaka kina. Qo na ivalu e vakatokai na “ivalu ni siga levu ni Kalou Kaukaua Duadua.” (Vkta. 16:14) Ena tekivu na ivalu qo ni ravuta na nona vanua mareqeti na Kalou e dua na meca dokadoka; ena gauna qori ena yavala kina na Turaga Cecere Duadua o Jiova, me vakaraitaka na nona kaukaua ni veivakarusai e se sega ni bau vakilai vakadua e vuravura.
2 E basika kina eso na taro bibi: O cei na meca qo? Na vanua cava ena ravuta? Gauna cava ena ravuravu kina, na vuna kei na sala e cakava kina qori? E bibi meda kila na kena isau nida na okati tiko kina na dau sokalou savasava i Jiova. Eda na rawa ni kila qori ena parofisai vakatubuqoroqoro ena Isikeli wase 38 kei na 39.
Na Meca o Koki Mai Mekoki
3. Vakamacalataka na tikina bibi ena parofisai i Isikeli me baleti Koki mai Mekoki?
3 Wilika Isikeli 38:1, 2, 8, 18; 39:4, 11. Qo na tikina bibi ena parofisai: “Ena icavacava ni veiyabaki,” na meca e vakatokai o “Koki” mai “Mekoki” ena ravuta na nodra “vanua” na tamata ni Kalou. Ia na raravisa ni ravuravu qori, ena waqa sara ga kina na “cudru levu” i Jiova qai yavala me ravuti Koki. * Ni sa qaqa o Jiova, ena qai solia na kena meca kei ira kece na nona ito me ‘kedra kakana na veimataqali manumanuvuka dau tokia na kedra kei na manumanu kila.’ Oti ya ena qai vakarautaka o Jiova “e dua na ibulubulu” i Koki. Meda kila na sala ena vakayacori kina na parofisai qo ena dua na gauna mai muri, ena vinaka meda kila se o cei o Koki.
4. Na cava eda vulica me baleti Koki mai Mekoki?
4 O cei gona o Koki mai Mekoki? Eda rawa ni kila ena ivakamacala i Isikeli ni o Koki e meca ni sokalou savasava. Vakacava e yaca vakaparofisai o Koki me dusi Setani na meca levu duadua ni sokalou dina? Sa vicasagavulu na yabaki, na kena dau vakamacalataki qori ena noda ivola. Ia mai veisau qori ni dikevi vinaka tale na parofisai i Isikeli. E vakamacalataka Na Vale ni Vakatawa ni o Koki mai Mekoki e sega ni dusi ira na kabula vakayalo tawarairai, e vakaibalebaletaki ga vei ira na keda meca, qori na nodra duavata na veimatanitu mera ravuta na sokalou savasava. * Ni bera nida dikeva qori, meda raica mada e rua na ivakadinadina ena parofisai i Isikeli e dusia ni sega ni kabuli vakayalo o Koki.
5, 6. Eda kila vakacava ena parofisai i Isikeli ni o Koki mai Mekoki e sega ni dusia na kabula vakayalo?
5 ‘Au na soli iko me kedra kakana na veimataqali manumanuvuka era dau tokia na kedra.’ (Isik. 39:4) Dau vakayagataki ena iVolatabu na manumanuvuka era dau kana lewenimanumanu me dusia na veilewai vakalou. E veivakasalataki kina va qori na Kalou vei ira na Isireli kei ira na veimatanitu era sega ni Isireli. (Vkru. 28:26; Jere. 7:33; Isik. 29:3, 5) O na raica gona ni soli na ivakasala vei ira na tamata era vakalewe vakadra, sega ni o ira na kabula vakayalo. O ira gona na manumanuvuka era vaqara kedra kei ira na manumanu kila, era kania ga na lewenimanumanu, sega ni kabula vakayalo. E vakaraitaka gona na parofisai i Isikeli ni sega ni kabula vakayalo o Koki.
6 “Au na solia vei Koki e dua na ibulubulu e Isireli.” (Isik. 39:11) E sega ni vakamacalataki ena iVolatabu nira bulu e vuravura na kabula vakayalo. E tukuna ga ni na biu ena qara sega ni vakabotona o Setani kei ira na nona timoni me 1,000 na yabaki, oti qori era na qai kolotaki ena drano bukawaqa vakaivakatakarakara. Qo e dusia na rusa tawamudu. (Luke 8:31; Vkta. 20:1-3, 10) Ni tukuni ni vakarautaki e vuravura “e dua na ibulubulu” i Koki, eda rawa ni tukuna ni sega ni kabula vakayalo.
7, 8. Na gauna cava ena vakacavari kina “na tui ni vualiku”? E tautauvata vakacava qo kei na ka ena yaco vei Koki mai Mekoki?
7 Ke sega ni kabula vakayalo, o cei se cava mada o Koki, nameca ena ravuti ira na dau sokalou savasava ena iotioti ni gauna? Dikeva mada e rua na parofisai vakaivolatabu e vukei keda meda kilai Koki mai Mekoki.
8 “Na tui ni vualiku.” (Wilika Taniela 11:40-45.) E parofisaitaka o Taniela na matanitu qaqa kei vuravura era veiliutaki ena nona gauna me yacova mai na gauna qo. E parofisaitaki tale ga na nodrau veiraravui na “tui ni ceva” kei na “tui ni vualiku.” Ena veisenitiuri sa sivi, e veisau na “tui ni ceva” kei na “tui ni vualiku” nira valataka na veimatanitu kei vuravura o cei me veiliutaki. Na iotioti ni nona sasaga na tui ni vualiku “ena gauna ni icavacava,” e kaya o Taniela: “Ena lako yani ena cudru levu me ravuravu qai vakarusa e levu.” E taketetaki ira sara tiko ga na dau sokaloutaki Jiova na tui ni vualiku. * Me vakataki Koki mai Mekoki ga, ena yacova na “kena icavacava” na tui ni vualiku ni sa sega ni ravuti ira rawa na tamata ni Kalou.
9. E tautauvata vakacava na ka ena yaco vei Koki mai Mekoki kei “ira na tui kei vuravura”?
9 “Ira na tui kei vuravura.” (Wilika Vakatakila 16:14, 16; 17:14; 19:19, 20.) E tukuna tu mai na ivola na Vakatakila na nodra via ravuti Jisu na “nodra Tui na tui” e tiko mai lomalagi o “ira na tui kei vuravura.” Ia nira sega ni yaco rawa i lomalagi, era mani ravuti ira na dau tokona na Matanitu ni Kalou e vuravura. Era na qai kila na tui kei vuravura na nodra vakadrukai ena ivalu na Amaketoni. Dikeva nira na qai vakarusai ni oti nodra ravuti ira na tamata i Jiova. Qo e tautauvata kei na ka e tukuni me baleti Koki mai Mekoki. *
10. Na cava eda rawa ni tukuna me baleti Koki mai Mekoki?
10 Me vaka ga eda sa dikeva mai, o cei gona o Koki? Kena imatai, o koya e sega ni kabula vakayalo. Kena ikarua, o Koki e dusi ira na veimatanitu e vuravura era na ravuti ira na tamata ni Kalou ena dua na gauna mai muri. Era na qai duavata na veimatanitu qori. Na vuna? Nira tu e veiyasa i vuravura na tamata ni Kalou, ena vinakati me duavata na nodra inaki na veimatanitu kei na ka era cakava mera ravuti ira kina qo. (Maciu 24:9) Macala ga ni o Setani sara ga ena liutaki ira ena ravuravu qo. Sa dede na gauna e dau vakamuai ira tiko kina na veimatanitu mera saqata na sokalou dina. (1 Joni 5:19; Vkta. 12:17) Ia na parofisai i Isikeli me baleti Koki mai Mekoki e dusia na ka ena cakava na veimatanitu e vuravura nira ravuti ira na tamata i Jiova. *
Na iBalebale ni “Vanua”
11. E vakamacalataka vakacava na parofisai i Isikeli na “vanua” ena curuma o Koki?
11 Eda vulica ena parakaravu e 3, ena vakavuna na cudru waqawaqa i Jiova o Koki mai Mekoki ni curuma yani na vanua mareqeti i Jiova. Na vanua cava qo? Meda dikeva tale mada na parofisai i Isikeli. (Wilika Isikeli 38:8-12.) E tukuni ni o Koki ena “curuma na nodra vanua na vakabulai” qai “kumuni [ira] tale mai na veivanua.” Dikeva na ka e tukuni me baleti ira na vakabulai era tiko ena vanua qo: era “tikovakacegu”; na nodra itikotiko “e sega ni taqomaki ena bai, ena ilati ni matamata, se na matamata”; era qai “kumuna e levu na iyau.” Qo na vanua era tiko kina na dausokalou savasava i Jiova e vuravura raraba. Eda na kila vakacava na vanua qo?
12. Na cava e vakalesui kece mai ena vanua o Isireli ena gauna vakaivolatabu?
12 Meda dikeva mada na kena vakalesui mai na ka kece e Isireli makawa, na vanua era vakaitikotiko kina, ra cakacaka, ra qai sokalou kina me vica vata na senitiuri na tamata digitaki ni Kalou. Nira tawayalodina na Isireli, e tukuna o Jiova vei Isikeli me parofisaitaka ni na vaqeavutaki na nodra vanua qai vakalalai. (Isik. 33:27-29) Ia e parofisaitaka tale ga o Jiova nira na lesu e dua na kena ivovo era veivutuni, era kau vakavesu i Papiloni mera vakalesuya tale ena vanua na sokalou savasava. Ena vakalougatataka o Jiova na vanua e Isireli ni veisautaka, qai vakabulabulataka me “vaka na were o Iteni.” (Isik. 36:34-36) E vakayacori na parofisai qori ena 537 B.G.V. nira lesu tale e Jerusalemi na Jiu era kau vakavesu mera vakalesuya tale na sokalou dina ena nodra vanua lomani.
13, 14. (a) Na cava na vanua vakayalo? (b) Na cava e talei kina qori vei Jiova?
13 Qori tale ga na ka era vakila na dausokalou savasava ni Kalou ena gauna qo. Me vaka ga eda vulica ena Wase 9 ni ivola qo, ni 1919 era sa sereki na tamata ni Kalou ena nodra vesu tu ena dua na gauna balavu vei Papiloni na Ka Levu. Ena yabaki qori, e vakalesui ira na nona dauveiqaravi o Jiova ena vanua vakayalo. Qori na parataisi vakayalo, na vanua e taqomaki vinaka tu, e bulabula vakayalo se vanua eda sokalou kina vua na Kalou dina. Eda tikovinaka kina, e vakacegu na vakasama kei na lomada. (Vkai. 1:33) E vuabale na keda kakana vakayalo, eda vakaitavi tale ga vakalevu ena cakacaka veivakacegui ena kena kacivaki na itukutuku vinaka ni Matanitu ni Kalou. E dina kina na vosa vakaibalebale ni kaya: “Na veivakalougatataki i Jiova e veivakavutuniyautaki, e sega ni kuria o koya ena ka rarawa.” (Vkai. 10:22) Ena vanua cava ga eda tiko kina, eda sa lewena na parataisi vakayalo, ke da tokona tiko na sokalou savasava ena noda vosa kei na noda itovo.
14 Na vanua vakayalo qo e talei vei Jiova. Na vuna? Ena mata i Jiova o ira na lewena era “veika talei ni veimatanitu kece,” e vagolei ira mai o koya ena sokalou savasava. (Akeai 2:7; Joni 6:44) O ira qo era sasagataka mera sulumaka na itovo vou, me vaka na nona itovo talei na Kalou. (Efeso 4:23, 24; 5:1, 2) Nira dausokalou savasava, era soli ira vakatabakidua ena nodra veiqaravi. Era cakava qori mera vakalagilagi koya ra qai vakadinadinataka nira lomani koya. (Roma 12:1, 2; 1 Joni 5:3) Sa na wacava nona marau o Jiova ni raica na nodra gumatua o ira na nona dauveiqaravi mera vakarairaivinakataka na vanua vakayalo qo. Vakasamataka ga qo: Ni o vakaliuca na sokalou savasava, o na vakarairaivinakataka na parataisi vakayalo, ena marau tale ga kina o Jiova!—Vkai. 27:11.
Gauna, na Vuna kei na Sala ena Curuma Kina na Vanua o Koki
15, 16. Ena curuma ena gauna cava o Koki mai Mekoki na noda vanua vakayalo sa vakalesui mai qo?
15 Dua na ka meda vakasamataka oya ni sa voleka na gauna mera curuma kina na noda vanua talei vakayalo o ira na veimatanitu. Na parofisai qo ena okati keda na dausokalou savasava i Jiova. Eda na via kila eso tale na ka me baleta na parofisai qo. Dikeva mada qo e tolu na taro.
16 Gauna cava ena curuma kina na noda vanua vakayalo sa vakalesui mai qo o Koki mai Mekoki? E sauma na parofisai: “Ena icavacava ni veiyabaki o na curuma na nodra vanua.” (Isik. 38:8) Qo e dusia na gauna ni sa voleka ni cava na ituvaki ni veika qo. Nanuma tiko ni na tekivu na veivakararawataki levu ni sa vakarusai o Papiloni na Ka Levu, na isoqosoqo ni lotu lasu kece e vuravura. Ni sa na vakarusai oti o lotu lasu ni bera na Amaketoni, ena qai ravuti ira na dausokalou dina ena iotioti ni gauna o Koki.
17, 18. Ena veidusimaki vakacava o Jiova ena veivakararawataki levu?
17 Cava me curuma kina o Koki na nodra vanua e sa vakalesui mai na dausokalou savasava i Jiova? E vakavotui e rua na vunaena parofisai i Isikeli. Kena imatai, na liga dauveitaqomaki i Jiova kei na kena ikarua, na nona inaki ca o Koki.
18 Na liga dauveitaqomaki i Jiova. (Wilika Isikeli 38:4, 16.) Dikeva na ka e tukuna o Jiova vei Koki: “Au na biuta na iqaso e galegalemu,” “Au na kauti iko mai mo valuta na noqu vanua.” Vakacava, e kena ibalebale qo ni na vakaukauataki ira na veimatanitu o Jiova mera ravuti ira na nona dauveiqaravi? Sega sara! Ena sega vakadua ni vakavuna me yacovi ira na nona tamata na ca. (Jope 34:12) Ia e kilai ira na kena meca o Jiova. O ira qo era na cati ira na dausokalou savasava, era na saga tale ga mera vakawabokotaki. (1 Joni 3:13) Ena veidusimaki o Jiova me vakayacori na ka kece me salavata na nona inaki kei na nona gauna, me vaka sara ga e biuta tiko na iqaso ena galegale i Koki qai tuiraki koya tiko. Ena dua na gauna ni oti ga na nona vakarusai o Papiloni na Ka Levu, ena rairai uqeta o Jiova e dua na sala mera cakava kina na veimatanitu na veika e tu e lomadra. Qori sara ga na gauna ena tekivu ravuravu kina o Jiova ena Amaketoni, na ivalu levu duadua e vuravura. Ena qai vakabulai ira na nona tamata, ena vakacerecerea na dodonu ni nona veiliutaki, qai vakarokorokotaka na yacana tabu.—Isik. 38:23.
Nira sevaka na veimatanitu na sokalou savasava kei ira na tokona, era na vinakata kina mera tarova
19. Na cava ena uqeti Koki me tarova na sokalou savasava?
19 Na inaki ca i Koki. Era na “lalawataka na ka ca” na veimatanitu. Era na via vakaraitaka na nodra cudru kei na nodra sevaki ira tu mai vakadede na dauveiqaravi i Jiova, era rairai malumalumu qai tiko ena “vanua e sega ni taqomaki ena bai, ena ilati ni matamata, se na matamata.” Era na vinakata tale ga na veimatanitu mera “kauta e levu na itokinivalu” vei ira na “kumuna e levu na iyau.” (Isik. 38:10-12) Na “iyau” cava? Dua na ka nodra vutuniyau vakayalo na tamata i Jiova; na noda iyau talei duadua na noda sokalou savasava eda solia vakatabakidua vei Jiova. Nira sevaka na veimatanitu na sokalou savasava kei ira na tokona, era na vinakata kina mera tarova, era sega ni vakamareqeta.
20. Ena curuma vakacava o Koki na vanua vakayalo, se parataisi vakayalo?
20 Ena curuma vakacava o Koki na vanua vakayalo se parataisi? Era na saga na veimatanitu mera vakaleqai keda ra qai tarova na noda sokalou. Na nodra sasaga qori ena rawa ni lai tarova sara na kena vakarautaki na kakana vakayalo, noda soqoni vata, vakaleqa noda duavata, kei na noda gumatua ni kacivaka na itukutuku vinaka. Era okati kece qori ena parataisi vakayalo. Ena uqeti ira na veimatanitu o Setani me vakawabokotaki ira na dausokalou dina kei na sokalou savasava mai na vuravura qo.
21. Na cava mo vakavinavinakataka kina nona vakasalataki keda o Jiova ena veika ena vakarau yaco qo?
21 Ena tarai keda kece na dausokalou dina na nona ravuravu o Koki mai Mekoki ena vanua vakayalo e vakarautaka na Kalou. Eda vakavinavinakataki Jiova ni sa vakasalataki keda ena veika eda na vakarau sotava! Ena gauna mada ga qo, nida waraka tiko na veivakararawataki levu, meda vakadeitaka mada ga nida na tokona na sokalou savasava, da qai vakaliuca tiko ena noda bula. Nida cakava qori, eda sa vakarairaivinakataka tiko na vanua e vakalesui mai qo. Eda na vakadinadinataka na ka vakatubuqoroqoro sa vakarau yaco qo: Ena tokoni ira na nona tamata o Jiova kei na yacana tabu ena Amaketoni, me vaka eda na veivosakitaka ena wase tarava.
^ para. 3 Eda na veivosakitaka ena wase tarava, na sala kei na gauna ena waqa kina na cudru levu i Jiova vei Koki mai Mekoki kei na kena ibalebale qori vei ira na sokalou savasava.
^ para. 4 Raica na “Taro na Dauwiliwili” ena Vale ni Vakatawa, ni 15 Me, 2015, t. 29-30.
^ para. 8 E tukuni ena Taniela 11:45 ni na taketetaki ira na tamata ni Kalou na tui ni vualiku, na tui qo “ena vakaduria na nona valelaca vakaturaga ena maliwa ni wasawasa levu [na Mediterranean] kei na ulunivanua tabu Totoka [na vanua era dau tu kina na tamata ni Kalou ra qai dausokalou kina].”
^ para. 9 E vakamacalataka tale ga na iVolatabu ni na ravuravu tale ga o “Asiria” ni gauna qo, nira na saga mera vakawabokotaki ira na tamata ni Kalou. (Maika 5:5) Na va na gauna era na ravuti kina na tamata ni Kalou, oya na nona ravuravu o Koki mai Mekoki, na tui ni vualiku, ira na tui kei vuravura, kei ira na kai Asiria. Qo e rairai dusia tiko ga e dua na gauna ni ravuravu, ia e duidui na yaca e vakatokai kina.
^ para. 10 Raica na Wase 22 ni ivola qo ena kena kilai o “Koki kei Mekoki” e cavuti ena Vakatakila 20:7-9.


c: text/html

text:
TARO 8
Na Cava Meu Kila me Baleta na Veivakasagai Tawakilikili?
CAVA O NA CAKAVA?
E kidacala o Annette ni sa kolotaki koya e ra e dua. E kaya: “Au cakava na ka kece au vakasamataka rawa. Au kaila, ia e sega ni rogo na domoqu. Au biligi koya, kadruvi koya, au caqe, vacu tale ga. Ia gauna au vakila kina na yame ni isele e yagoqu, au sa sega ni cakava rawa tale e dua na ka.”
Cava o na cakava ke o sotava na ituvaki va ya?
VAKASAMA QAI VAKATULEWA!
Ke o dau qaqarauni mada ga ni o gole ina dua na vanua ena bogi, e se rawa tiko ga ni yaco na leqa. E kaya na iVolatabu: “[E]ra sega ni qaqa tu ga ena veitau na yavatotolo . . . se ra vakadonui tu ga o ira na kilaka, ni dau yacovi ira kece na gauna kei na ka e sega ni namaki.”—Dauvunau 9:11.
Me vakataki Annette ga, eso na itabagone era sega ni kilai koya e vakasagai ira. Eso tale na itabagone era kilai koya e vakasagai ira, se dua ga na lewe ni nodra vuvale e cakava vei ira na ivakarau qori. A vakasagai Natalie e dua na cauravou eratou tiko veitikivi ga ni se qai yabaki tini. E kaya: “Na levu ni noqu rere kei na madua, e toka lo ga kina vei au na ka e yaco.”
SEGA NI BALE VEI IKO
E se ora tu ga na lomai Annette ena veika a yaco vua. E kaya: “Au sega ni guilecava rawa na ka e yaco ena bogi ya. De dua a sega ni kaukaua sara noqu sasaga. Ia ena gauna au lausua kina, au sa malumalumu wale ga ena levu ni noqu rere. Au sega ni cakava rawa tale e dua na ka, ia au dau nanuma ena so na gauna ni dodonu meu saga eso tale na ka.”
O Natalie tale ga e se rarawataka tu ga na veika e yaco vua. E kaya: “Sa sivia tale noqu veivakabauti. Erau dau tukuna noqu itubutubu me keirau qito ga kei na taciqu, ia au sega ni vakarorogo. De dua au a vakavuna ga nona vakasagai au na cauravou keitou tiko veitikivi. E tarai ratou sara ga na noqu vuvale na veika a yaco, au kila niu vakamosia dina na yalodratou. Qori na ka au rarawataka vakalevu.”
Ke dau vakataki Annette se Natalie na nomu rai ena so na gauna, nanuma tiko ni o koya e kucuvi e sega ni vinakata me caka vua ya. Eso era raica vakamamada na ituvaki va qori ena nodra kaya nira vakavuna ga o ira na kucuvi me vakayacori vei ira na ivalavala ya. Ia e sega ni dodonu me kucuvi e dua. Ke a vakayacori vei iko na ivalavala torosobu ya, e sega ni bale vei iko!
E rawarawa na kena tukuni ni sega ni bale vei iko na ka e yaco, ia e dredre toka me vakabauti. Eso era dau kubuta lo tu ga na ka e yaco, qori sa qai vakavuna ga na ora se vusolo ni lomadra. Kena ibalebale e sega ni vinaka mo galuvaka na veika e yaco. Na cava ga mo cakava?
TALAUCAKA NA LOMAMU
E vakamacalataki ena iVolatabu ni gauna e rarawa tu kina o Jope, a kaya: “Au na vakatusa na mosi ni yaloqu!” (Jope 10:1) E macala ga ni na vusolo na lomamu ni o dau vakasamataka na ka e yaco. E vinaka kina mo talaucaka na lomamu vua e dua na nomu itokani nuitaki. O na vakila kina na vakacegu.
A vakadinadinataka qori o Annette. E kaya: “Keirau veitalanoa kei na dua noqu itokani voleka, qai tukuna meu lai raici ratou na qase ni ivavakoso. Au marau sara ga niu a cakava ya. Gauna kece keitou veitalanoa kina, eratou dau kaya meu kua ni beitaki au ena ka e yaco. E sega ni bale vei au. E veivakacegui dina na ka eratou tukuna ya.”
O Natalie a veitalanoa kei rau na nona itubutubu. E kaya: “Erau dau tokoni au. Rau uqeti au tale ga meu talaucaka na lomaqu, meu kua ni rarawa se cudru kina vakasivia.”
A vakacegui Natalie tale ga na masu. E kaya: “Gauna e dredre kina noqu talaucaka na lomaqu vua e dua tale, au sa talaucaka ga vua na Kalou. E rawarawa meu vosa ena gauna au masu kina. Au dau lomavakacegu sara ga.”
Toso na gauna, o na vakadinata ni tiko na “gauna ni veivakabulai.” (Dauvunau 3:3) Qarauna na nomu bula, dau vakacegu vinaka. Saga mo valuta na rai cala, qai vakasamataka ga na veika vinaka. E bibi sara mo nuitaki Jiova, na Kalou e dau vakacegui keda ena ka kece.—2 Korinica 1:3, 4.
KE O SA RAWA NI VEIBUKU
Ke o dua na goneyalewa o qai vakasaurarataki mo cakava e dua na ivalavala tawakilikili, tukuna vakadodonu: “Kua ni cakava qori!” se “Kua ni tarai au!” Kua ni via vakalomavinakataka ga nomu itau ni o leqataka ni sa na sega ni taleitaki iko. Ke tagutuva nomudrau veibuku o nomu itau ni o sega ni vakamalumalumu ina ka e vinakata, kua ni yalolailai! E vinaka cake mo vakawatitaka na tagane e rokova na yagomu kei na ka o vakabauta.
KILAKILA MADA
“Niu se vuli tiko ena paraimari, era dau dreta na tagane na wa ni noqu ivakamoko qai dau vakasisila na nodra ivosavosa. Kena ivakaraitaki, era dau kaya niu na marau vakalevu keu veiyacovi kei ira.”—Coretta.
Cava o nanuma nira cakava na cauravou ya vei Coretta?
-
Veivakanini?
-
Wede?
-
Veivakasagai?
“E tarai au qai tukuna vei au eso na ka vakasisila e dua na cauravou e loma ni basi. Au sabica na ligana, au tukuna vua me toso. Au kidava ena irairai ni matana vei au, ni nanuma niu lialia.”—Candice.
Cava o nanuma e cakava na cauravou ya vei Candice?
-
Veivakanini?
-
Wede?
-
Veivakasagai?
“E vuki tukuna vei au e dua na cauravou ena yabaki sa oti ni taleitaki au, e vinakata me keirau veitau. Au sa vakasega oti vua, ia e sasaga tiko ga. So na gauna e dau yamoca na ligaqu. Au tukuna vua me kua, ia e cakava tiko ga. Dua na gauna niu vesuka tiko na wa ni noqu ivava, e qai mokuta na butaqu.”—Bethany.
Cava o nanuma ni cakava na cauravou ya?
-
Veivakanini?
-
Wede?
-
Veivakasagai?
Na isau tolutolu ni taro qori na C.
E duidui vakacava mai na wede kei na veivakanini na veivakasagai?
E marautaka ga na veivakasagai o koya e cakava na ivalavala qori, sega ni o koya e caka vua. Ke tukuni vua e veivakasagai me muduka na nona ivakarau, ena cakava tiko ga.
Me kua ni raici vakamamada na veivakasagai ni rawa ni tini ena kucu.

robotstxt: allowed

filter: keep


text:
1918—Duanadrau na Yabaki sa Oti
E TEKIVU va qo na Vale ni Vakatawa ni 1 Janueri, 1918: “Na cava ena yaco ena 1918?” Se katakata sara tu ga na iMatai ni iValu Levu e Urope, ia na ka e yaco ena itekitekivu ni yabaki qori e vakaraitaka e dua na veisau vinaka vei ira na Gonevuli ni iVolatabu kei na vuravura taucoko.
BOSEI NA VEISAUTUTAKI
Ena ika8 ni Janueri 1918, e vosa na Peresitedi o Woodrow Wilson ena Matabose Cecere e Merika. E vakatututaka e 14 na ka ena vakavuna na “sautu.” E dua nona ile oya mera veivosaki na matanitu me rawa nira veiyaloni, me vakalailaitaki na iyaragi ni ivalu, me tauyavu tale ga na “matabose ni veimatanitu” me yaga vakatautauvata ina “matanitu lelevu se lalai.” Na “tinikava na ka e vakatututaka” qori ena yavutaki kina na Matabose Makawa kei Vuravura, kei na veidinadinati ni veisaututaki e Versailles me oti kina na iMatai ni iValu Levu.
ERA GUCE NA DAUVEITUSAQATI
E yaco na tikoyavavala ena yabaki yani e liu, * ia era vakanamata na Gonevuli ni iVolatabu ni na vakarau vakilai na vakacegu. Ena laurai qori ena macala ni bose vakayabaki ni Watch Tower Bible and Tract Society.
Ena bose vakayabaki e vakayacori ena ika5 ni Janueri 1918, ratou saga e vica na tagane me ratou liutaka na isoqosoqo. Ratou kilai levu, ia ratou sa vakacegui mai Peceli. E tekivu na bose ni masu o Richard H. Barber, e dua na ivakatawa dauveilakoyaki yalodina. Ni vakamacalataki oti na itukutuku ni cakacaka vakayabaki, sa qai vakayacori na veidigidigi. O Brother Barber e digitaki Joseph Rutherford kei na ono tale na tacida tagane. E dua na loya e to vata kei ratou na dauveitusaqati, e digitaki ratou e vitu tale na tagane wili kina o ratou na vakacegui mai Peceli. E guce na nodratou sasaga ni dua na iwiliwili levu era digitaki Brother Rutherford kei na ono tale na tacida tagane yalodina me ratou dairekita ni isoqosoqo.
Era kaya e levu na tacida ni bose qo e “soqo marautaki duadua.” Ia e lekaleka ga na marau qori.
IVOLA NA FINISHED MYSTERY
Era veisoliyaka tiko na Gonevuli ni iVolatabu na ivola na Finished Mystery me vica na vula. Era taleitaka na yalomalumalumu na ka dina e tiko kina.
E talanoataka o E. F. Crist, e dua na ivakatawa dauveilakoyaki e Kenada, me baleta e dua na veiwatini rau wilika na Finished Mystery, lima ga na macawa rau sa kila na ka dina. E kaya: “Rau sa yalataki rau, rau toso vinaka sara.”
Dua tale na turaga e wasea vei ira nona itokani na ka e wilika ena ivola. E uqeti koya dina. E kaya: “Au taubale tiko ena gaunisala na Third Avenue [qai] dua na ka e lauta na tabaqu. Au nanuma sara ga ni biriki, ia kila na cava! Qo na ivola ‘The Finished Mystery.’ Au kauta i vale qai wilika taucoko. . . . Au sa qai kila ni a viritaka mai tuba edua na italatala ena levu ni nona cudru. . . E sega ni dau veiuqeti na nona ivunau o italatala. Ia au vakadeitaka ni ka e cakava ya era mai kila kina e levu na ka dina. . . . Keimami vakacaucautaka na Kalou ena vuku ga ni nona cudru o italatala.”
E sega ni ka vou na ka e cakava na italatala qori. Baleta ena ika12 ni Feperueri 1918, era vakatabuya tale ga na vakailesilesi e Kenada na ivola qo. Era kaya ni tiko kina na itukutuku e bukana na vakaduduile, e saqati tale ga kina na ivalu. Oti e dua na gauna, era vakatabuya tale ga na vakailesilesi e Merika. Era curu e Peceli kei na valenivolavola e Niu Yoka, Pennsylvania, kei Kalifonia, mera vaqara e dua na ka me ratou beitaki kina na liutaka na isoqosoqo. Ena ika14 ni Maji 1918, sa vakatabuya na Tabana ni Lawa e Merika na Finished Mystery. E kaya ni ivola qo e tarova na sasaga vakaivalu, e beci tale ga kina na lawa ni nodra sasaga na yamata (Espionage Act).
VESU!
Ena ika7 ni Me 1918, e taura na Tabana ni Lawa na waradi me ratou vesu o Giovanni DeCecca, George Fisher, Alexander Macmillan, Robert Martin, Frederick Robison, Joseph Rutherford, William Van Amburgh, kei Clayton Woodworth. Eratou beitaki ni ratou “. . . cala bibi qai nakita nodratou vakaduduile, ratou tawayalodina, ratou bese tale ga ni curu ena mataivalu kei na mataivalu e wai ni Merika.” Tekivu nodratou veilewai ena ika3 ni June 1918, ia e macala ni ratou na vesu. Na vuna?
E kaya na vunilawa e Merika ni ratou beca na Espionage Act, ni “iyaragi mana me bokoci kina na itukutuku veivakacalai.” Ena ika16 ni Me 1918, e sega ni vakadonuya na Matabose me veisau na lawa qori ni na taqomaki kina o ira na tabaka na “ka e dina, ena inaki vinaka, e donu tale ga.” E okati ena bose qori na Finished Mystery. Qo na ka e volatukutukutaki ena Matabose Cecere kei Merika me baleta na ivola qo: “E rerevaki na veivakacalai ni ivola ‘The Finished Mystery’ . . . Era na beca kina na sotia na noda ituvatuva qai bukana . . . me kua ni dua e curu ena mataivalu.”
Ena ika20 ni June 1918, ratou duavata na rogoca na veilewai ni ratou cala na walu na tacida tagane. Ena siga tarava, sa tau na lewa nei turaganilewa. E kaya: “E vakarerevaki na nodratou sasaga vakalotu na tagane qo . . . ni vakatauvatani kei na dua na matasotia ni Jamani. . . . Me tau vei ratou na itotogi bibi.” Ni oti e rua na macawa, ratou bala ena valeniveivesu levu e Atlanta, Georgia me 10 ina 20 na yabaki.
TOSO TIKO GA NA VUNAU
Ena gauna kece qori, era vakacacani na Gonevuli ni iVolatabu. Ni ratou vaqaqa na Tabana ni Veivaqaqai Vakalawa e Merika (FBI) na nodracakacaka, era kumuna e levu sara na ka vakaivola. E vakadinadinataki kina nira sega ni soro ena vunau na tacida.
Qo na ka e vola na posimasita e Orlando, Florida ina FBI: “Era cakacaka ena veivale e tauni [na Gonevuli ni iVolatabu], levu na gauna era cakacaka [ena] bogi. . . . Kena irairai nira sega ni via cegu na vunau se vakacava na levu ni veitusaqati.”
Qo na ka e vola e dua na kanala ina FBI me baleti Frederick W. Franz, e qai lewe tale ga ni iLawalawa Dauvakatulewa: “E vakaitavi vakalevu o F. W. Franz . . . ena volitaki ni vica vata na udolu na ilavelave ni ivola na ‘Finished Mystery’.”
E vakacacani tale ga o Charles Fekel, e qai lewe ni iLawalawa Dauvakatulewa. Era vesuki koya na vakailesilesi ni veisoliyaka na Finished Mystery, era dikeva tale ga na ivola e dau vakauta. E vesu me dua na vula e Baltimore, Maryland qai tukuni ni “meca ni Austria.” Ni doudou ni vunau vei ira na vakatarogi koya, e nanuma lesu o Charles Fekel na ka e tukuna o Paula ena 1 Korinica 9:16, e kaya: “Au sa na kalouca dina keu sega ni tukuna na itukutuku vinaka!” *
Era gumatua na Gonevuli ni iVolatabu na vunau, era veisoliyaka tale ga na ivola e kerei kina me ratou sere na tacida e Atlanta. E kaya o Anna K. Gardner: “Keimami na ogaoga tiko ga. Nira vesu tiko na tacida tagane, keimami vaqara eso mera saini. Keimami lako e veivale. Era saini e vica vata na udolu! Keimami tukuna vei ira ni ratou tagane lotu vaKarisito dina, ratou vesu tu vakatawadodonu.”
SOQO NI TIKINA
Ena gauna kece qori, e vakayacori e levu na soqo ni tikina mera vakayaloqaqataki kina na mataveitacini. E kaya na Vale ni Vakatawa: “E vasagavulu vakacaca na soqo ni tikina . . . e vakayacori ena loma ni yabaki . . . Levu sara na irogo totoka ena soqo kece qori. Dau kena ivakarau me vakayacori na soqo ni tikina me vica ga na vula e veiyabaki; ia qo sa vakayacori e veivula.”
Era se ciqoma tiko ga na yalomalumalumu na itukutuku vinaka. Rauta ni 1,200 era tiko ena soqo ni tikina e Cleveland, Ohio. Era papitaiso kina e le 42, wili kina e dua na gonetagane lailai e “doka na Kalou ena nona yalayala. E ivakaraitaki vinaka vei ira na qase vua era sega ni doka na Kalou.”
CAVA ENA YACO TARAVA?
Sa voleka ni cava na 1918, era sega ni kila na Gonevuli ni iVolatabu na ka ena yaco. Sa volitaki eso na vale e Brooklyn, toki tale ga na itikotiko liu i Pittsburgh, Pennsylvania. Ratou se vesu tiko ga e walu na tacida, sa tuvanaki tale ga me vakayacori na bose vakayabaki ena ika4 ni Janueri, 1919. Na cava ena yaco tarava?
Era ogaoga tiko ga na tacida. Nira sega ni rerevaka se cava ena yaco, era digia me tikinivolatabu ni yabaki 1919: “Nai yaragi kecega sa caka me kemu ena sega ga ni yaco.” (Aisea 54:17, Ai Volatabu) Era tu vakarau ke mani veisau vakasauri na ituvaki ni na vakayaloqaqataki ira ena itavi levu mera qarava, e dei tale ga nodra vakabauta.
^ para. 6 Raica na ulutaga “Duanadrau na Yabaki sa Oti—1917” ena iVolaniyabaki ni iVakadinadina i Jiova 2017, tabana e 172-176.
^ para. 22 Raica na italanoa ni nona bula o Charles Fekel, “Joys Through Perseverance in Good Work,” ena Vale ni Vakatawa vavalagi ni Maji 1, 1969.


text:
WASE 57
Vakabula o Jisu na Goneyalewa kei na Didivara
-
VAKABULA O JISU NA LUVENA NA MARAMA NI FINAISI
-
VAKABULA NA TURAGA E GALU QAI DIDIVARA
Ni vunauci ira oti na Farisi me baleta nodra ivakavuvuli vakatamata, e biubiu o Jisu kei ratou nona tisaipeli. Ratou gole sara ina yasayasa o Taia kei Saitoni mai Finaisi, e vica vata na kilomita ena vuaira.
E raica e dua na vale o Jisu me ratou tiko kina, ia e sega ni vinakata me kilai nodratou tiko e kea. Kena seva ni raici Jisu e dua na yalewa ni Kirisi e sucu ena vanua qo, e vakamasuti koya sara: “Ni lomani au, Turaga, na Luvei Tevita. E dau curumi timoni vakalevu na luvequ yalewa.”—Maciu 15:22; Marika 7:26.
Ratou tukuna sara vei Jisu na nona tisaipeli: “Ni vakatalai koya, ni tagi muri kedatou tiko ga mai.” E qai tukuna o Jisu na vuna e sega ni kauaitaki koya kina: “Au sega ni talai vua tale e dua, vei ira ga na sipi ni matanitu o Isireli era yali tu.” E sega ni soro na yalewa. E torovi Jisu, e cuva vua qai kerea: “Turaga, ni vukei au!”—Maciu 15:23-25.
E vakatovolea o Jisu na nona vakabauta ena nona kauta cake mai na rai cala e tu vei ira na Jiu me baleti ira na kai veimatanitu: “E sega ni dodonu me soli na kedra madrai na gone vei ira na luvenikoli.” (Maciu 15:26) Nona cavuta o Jisu na “luvenikoli,” e dusia ni lomani ira na sega ni Jiu, qai rairai vakilai nona yalololoma ena irairai ni matana kei na rorogo ni domona.
E sega ni rarawataka na yalewa na vosa i Jisu, e ciqoma ga na nodra rai cala na Jiu qai kaya: “E dina Turaga, ia na luvenikoli mada ga era dau kania na tikitiki ni kakana e lutu mai na teveli ni nodra turaga.” E raica o Jisu ni vinaka na lomana qai kaya: “Sa dua na ka na nomu vakabauta, me yaco mada ga na nomu kerekere.” (Maciu 15:27, 28) E vakabulai o luvena ena gauna vata ga ya. Ni lesu i vale, e raici luvena ni davo toka ena imocemoce, sa bula vinaka tale ni “sa lako tani vua na timoni”!—Marika 7:30.
Eratou biubiu mai na yasayasa o Finaisi o Jisu kei ratou na tisaipeli me ratou vakamuria cake na Uciwai na Joritani. De dua ratou lai takosova na Joritani ena vualiku ni Wasa o Kalili, ratou gole sara ina yasayasa o Tikapoli. Eratou cabeta e dua na ulunivanua, ia era raici ratou na ilala levu. Era lai vakotora e yava i Jisu na lokiloki, mavoa, mataboko kei ira na galu, qai vakabulai ira. Dua na ka nodra kurabui na lewenivanua, era vakalagilagia kina na Kalou ni Isireli.
E kauaitaka sara o Jisu e dua na turaga e kaka qai didivara. De dua ena madua se taqaya na turaga qori ni maliwai ira na ilala levu. E rairai liaca tale ga qori o Jisu mani kauti koya vakatikitiki. Ni rau sa tiko taurua ga, e tukuna sara vua o Jisu na ka ena cakava. E daramaka nona iqaqalo e daligana, ni kasivi oti, sa qai tara na yamena. E tacake i lomalagi qai cavuta na matavosa e kena ibalebale “Mo tadola mai.” E rogo sara na daligana, e matata tale ga nona vosa. A sega ni vinakata o Jisu me veitukuniyaki na ka e cakava ni vinakata mera vakabauti koya na lewenivanua ena ka era raica se rogoca.—Marika 7:32-36.
“Dua na ka nodra kurabui” na ilala levu nira raica na kaukaua i Jisu me veivakabulai. Era kaya: “E totoka na ka kece e cakava. E bau vakavuna me rogo na didivara, e vosa tale ga na galu.”—Marika 7:37.


text:
iSau ni iSau 1XTaba
Na kabani ni veivakabauti 1xba e duidui sara ena ivakarau ni bonus kei na parokaramu ni veivakarautaki. O ira sara mada ga na dauqito mamarau duadua era na kunea na veivakamarautaki eke.
Ena vakarautaka na valenivolavola na veika e vakamacalataki oqo:
- “%” ena tautauvata ni akaude ni qito – na kena levu e tuvai vakayavutaki ena levu ni ilavo e tiko ena akaude ena itekivu ni siga me sega kina na kena vakasuka e veisiga. Na levu ni veisoqati e nakiti ena loma ni siga, na levu ni pasede ni ilavo e vo tiko.
- Madigi ni qaqa 200 pasede – mo vakaitavi ena gadrevi mo rejisita, vakacuruma ke lailai e dua na vakacuru ilavo 100 vakasaqaqara ka veiyadra, e sega ni yalani na kedra iwiliwili. Na ivakatakata ena vakayagataki walega ki na dua na kompiuta, dua na itikotiko ni IP, dua na naba ni talevoni kei na dua na lewe ni matavuvale.
- Sega na takete ni veicaqe – vakaitavi ena cakacaka, o na gadreva mo curu yani ki na valenivolavola ka cakava ga na kemu veiba ena 1×2 kevaka e vakatasuasua na veicagacagaca, o na ciqoma 24$ ki na nomu akaude levu.
- Gauna ni Initaneti ” Qito sega ni Ririkotaki” – Kevaka o kila e dua na soqo ni qito ena initaneti ka yali kina, ena ruku ni lawa ni laveti cake oqo, ena lesu tale na ilavo ki na nomu akaude.
- Vip cashback – ena gauna o qito tiko kina ena veikidrovaki o na rawata eso tale na ikuri ni ilavo
- iSoku ni Vakaraubuka – Vakacuruma nomu akaude ena Vakaraubuka, kei na Vukelulu cakava 5 veivoli ka tucake ki na 100 ivoli ki na nomu akaude levu.
iSokuri ni Veikidavaki
1e vakarautaka o xnt e vica vata na mataqali icocovi, ka vakakina e dua na parokaramu ni itaukei cecere, ia na bonus levu duadua e dua na bonus ni vakacuru ilavo, ena imatai ni vakacuru ilavo. Na isaluwaki ni bonus e vakaoqo: e dua na misini vou, ni sa vakacavari taucoko na volayaca, ena dua tale na sala ka sega ni dua ga na kiliki ena vakacuruilavo ni $2, ena raica ena nona akaude ni bonus e dua na iwiliwili ka tautauvata kei na imatai ni vakacuruilavo.
Ena cakacaka vakaoqo na bonus: a vakacurumi na dauqito $100, kei na akaude ni bonus e vakaraitaka na levu ni 100% ni imatai ni vakacuruilavo, qai dua tale $100. Me vakayagataki na ilavo ena akaude ni bonus era na gadreva me ra sauma vakalima na levu ni ilavo era bole ena valenivolavola ni veisoli itukutuku ni 1xba, veitarataravi me vakataki ira na sega ni vakawati ka vakaraitaka na kena sega ni rawa ni lailai sara 1.4 me baleta na veika yadua e dau yaco me sa na vakaivolataki. E tiko sara ga vua na misini 31 siga ni saumi me yacova na 00:00.
Veisoliyaki ni valenivolavola
E tiko ena valenivolavola e dua na parokaramu levu ni bonus ka vakakina ena veitakavi, e tiko na veiyaganikau vakasokuyagataki oqo:
- 100% bonus ena imatai ni vakacuru ilavo
- iSauri me yacova na 11% – Na pasede kei na levu ni gauna o dau ciqoma kina na icocovi ena vakatau ki na ivakatagedegede ni yalodina nei koya e vakaitavi. Ena sega ni soli kevaka e tiko ena kena isosovu kei na kena e liu na dausarasara ena gauna ni veivotayaki. Ena iotioti ni siga ni gauna ni soli ripote, na levu ni akaude e dodonu me lailai sobu mai na 2 ivakacava ni ka e sega. Me baleta na ilavo ni ituvaki ni gata e tuvanaki mai na veidodo taucoko, me baleta na veitutu kece tale eso – mai na levu ni ilavo a yali. Biuta vakawawa e volai tu ki na akaude levu ka sega ni rawa ni vakayagataki ena veivakatarogi.
- 100% ena imatai ni vakacuruilavo ki na 300 ivakacava ni ka e sega + 30 vakagalalataki – lailai ni vakacuruilavo 10 ivakacava ni ka e sega, na galala era soli wale tu ena iVola vucesa ni Koula: Veika uasivi. Na ilavo e ciqomi ena veivuke ni soli-ilavo e sega ni gadrevi me saumi.
- 50 pasede ena ikarua ni vakacuruilavo – Sa rawa ni rawati na galalaspinsa ena qito “Na iKuni o Cleotra”. ka dau soli ni oti na isau ni ilavo. Na ilavo e ra ni vakacuruilavo e 15 ivakacava ni ka e sega, na kena levu duadua e 350 ivakacava ni ka e sega.
- 25 pasede na bonus ena ikatolu ni nomu vakacuru ilavo – soli wale ena qito o Solar Queen, na ilavo lailai ni vakacurumi ni 15 ivakacava ni ka e sega, kena levu 450 ivakacava ni ka e sega.
iWalewale ni kena vakayagataki na akaude ni bonus
Me rawa ni dua na nomu akaude ni bonus, e gadrevi mo curu yani ki na valenivolavola ka cakava na imatai ni nomu vakacuru ilavo.
Na ivakamacala ni ivotavota e rawa ni veisoliyaki me baleta na icovi, ka rawa ni o taura na veitikina oqo ena veisala eso oqo:
- Na qito vata kei na bonus e dau kerei koya na dauqito me dolava e dua na sere, cowiritaka na qiqi ni kalougata, se kila e dua na tikite ni ravuka. Vinaka vakalevu na qito vakaoqo, ena rawa ni tauri na icocovi me vaka na tebeleti se talevoni vuku.
- Yaco mo lewe ni pasede ni laveti cake ena ilavo e vo tiko ena akaude – Na levu ni qaqa e tautauvata kei na iwiliwili ni tubu ni lawa ni qaqa mai na veitaro taucoko kei na levu ni ilavo sa yali. Me kena ivakaraitaki, ke o dina 10 sega ni dua na irotini ni 1,5 ka qaqa, ena baleta ga na nomu vinaka. 10 * 1.5 – 10 = 5. Kevaka o ya, o na rawata 10.
- Mo dua na lewe ni qaqa kalougata ena tabaivola ni siga – bulia mada ga e dua na 5 sega ni dua na irotini ni 1.8. Lako ki na vanua ni vakatasotaki ka kauta mai na nomu tikite. Ni sa cava na siga ena dua na droini, kevaka e tiko na nomu tikite ena kedra maliwa na qaqa, o na ciqoma e dua na iwiliwili ni poidi.
iSau tudei ni Soqo, saumaki ki na ilavo taumada ena dua na isoqosoqo cokovata ni 1:1 ka toki ki na akaude levu, e rawa ni ra vakayagataki ena veisaqaqaravi. Kei na ikarua ni mataqali bonus se poidi e rawa ni veisautaki me baleta na icovi ka vakayagataki ena 1xx-na ivakatakilakila ni vakatovotovo. E kea e rawa ni o volia kina e dua na diqiri sega ni saumi, na ivolavivi ni qiqi ni iyau kei na vuqa tale.
E sega ni rawa me tauri ilavo vakadodonu mai na akaude ni bonus, e dodonu me ra saumi me vaka na ivakarau ni veisoli itukutuku, oti era sa qai saumaki ki na ilavo dina, ka rawa ni vakayagataki, veicaqe se vakasuka.
Na veipoidi oqori ka a nakiti me baleta na sitoa ni komu ena rawa walega ni vakayagataki e kea.
Na sala me rawati lesu kina na railesu ena imatai ni vakacuru ilavo
Na imatai ni bonus ni vakacuruilavo sa dua vei ira na kena e kilai levu duadua sega walega ena 1xba, ia ena vuqa tale na kena vo, please note that the bonus program, it is not a mandatory part in the bk, you can cancel participation in promotions in your personal cabinet.
In order to win back the bonus on your first deposit, you need to bet on bets such as singles and expresses with odds of 1.4 for each event, consider in detail:
Sega na ivotavota ni vakacuru ilavo
No deposit bonuses are those bonuses that do not require cash on the gaming account. Basically such bonuses are offered by 1xbet casino, it is also possible to receive a bonus when betting on cybersports.
Bonuses at the casino is present in almost all slots, the most popular at the moment, these games in Book of Gold, Legends of Cleopatra, Solar Queen and others.
Vakakina, you can get bonuses in such a game as Bingo, a card game with numbers in which you need to score a certain number of points.


text:
Kauwai Nei Namosi Ena Lawa Vakaturi Vou
Na jemeni vou ni Bose ni Yasana o Namosi o Samisoni Tuilawaki, e vakaraitaka kivei iratou na komiti ni palimedi ka vakatokai na ‘Parliamentary Standing Committee on Justice, Law and Human Rights’, na kauwai e tiko ena tabana e 30 kei na 31 ni lawa vakaturi na ‘Adoption Bill’.
E tukuna o Tuilawaki ni tokona o Namosi na lawa vakaturi, ia na kauwai e tiko ena tabana e 30 kei na 31.
Na lawa vakaturi vou ena veisautaka na iVola ni Kawa Bula (VKB).
Ena gauna ga sa oti kina na veika vakaivola me baleta na gone susu, na nona dodonu e sa na tautauvata kei ira na luvei koya e sa la’ki susu kina.
E sa na volai talega ena VKB ka sa na vakayagataka na yaca ni nona matavuvale vou.
Na leqa e tiko, e tukuna o Tuilawaki, ena qai basika ena dua ga na gauna ka dodonu me sa na namaki tiko.
E dua na kena ivakaraitaki, e tukuna, ni kevaka mo sa susuga e dua na gone ka sega ni iTaukei, na gone susu oqo e sa na tiko vua na dodonu ni taukei ni qele ka vakatalega kina na itutu vakavanua.
Ke sa na la’ki lewena na mataqali turaga, ni sa susugi koya e dua ena mataqali turaga, ena tiko na gauna sa na veiliutaki kina.
Eso ena taroga se cava na vuna vakabibi ni duatani na kena irairai mai vei ira na lewe ni mataqali turaga.
Na kena ivakarau ena gauna oqo, ni dua na gone susu, sa na vakatakilakilataki tiko ena nona vola ni sucu, ia ni sa la’ki volai ena VKB, ena toka ga vakatikitiki.
Na gone talega oqo ena sega ni tiko na nona kaukuawa ena taukeni ni qele.
Ia ena lawa vakaturi vou oqo, e tukuna, sa mai veisautaka taucoko.
Sa kerea o koya ki na Tabacakacaka iTaukei me vakamatatataka na tikina oqo ni sa bera ni tabaki me lawatu.
Feedback: maikab@fijisun.com.fj


text: 1 Na raivotu e raica o Aisea*+ na luvei Emosi me baleti Juta kei Jerusalemi ena gauna i Usaia,+ Jocame,+ Easi,+ kei Esekaia,+ o ratou na tui Juta:+2 Moni vakarorogo na lomalagi, moni vakatudaliga na vuravura+Ni kaya o Jiova:“Au susugi ira na luvequ au tuberi ira,+Ia era vorati au.+3 Na bulumakau e kila na kena itaukei,Kei na asa na valenimanumanu ni kena turaga.Ia o Isireli e sega ni kilai au,*+O ira na noqu tamata era sega ni yalomatua.”4 E rarawa na matanitu ivalavala ca,+O ira na tamata e bi na nodra cala,Na kawa ni tamata ca, na gone dauvakacaca!Era biuti Jiova,+Era beca na Yalosavasava ni Isireli,Era vakanadakui koya.5 I vei tale me laumoku vei kemuni ni oni veivorati tiko ga?+E tauvimate na ulumu taucoko,E malumalumu na utomu taucoko.+6 Mai na qeteqete ni yavamu me yaco i ulumu, e sega ni bulabula.E mavoa, e drakusi, e drakulu,E sega ni qaravi* se vadreti se lumu ena waiwai.+7 Na nomuni vanua sa lala.Na nomuni koro sa kama ena bukawaqa.Era kania na vulagi na nomuni were e matamuni.+E vaka na vanua laladidi e ravuta na vulagi.+8 Sa biu tu na goneyalewa ni Saioni me vaka na valebola* ena loganivaini,E vaka na bure ena loganikiukaba,E vaka na koro viribaiti.+9 Ke sega ni vakabula e vica vei keda o Jiova ni lewe vuqa,*Eda na tautauvata ga kei Sotoma,Eda na vakataki Komora.+10 Moni rogoca na vosa i Jiova o kemuni na iliuliu voravora e Sotoma.+Moni vakatudaliga ina lawa* ni noda Kalou o kemuni na lewe i Komora.+11 “E yaga vakacava vei au na levu ni nomuni isoro?”+ e kaya o Jiova.“Sa rui levu vei au na nomuni isoro kama ni tamanisipi+ kei na uro ni manumanu vakani vinaka,+Au sega ni taleitaka na dra+ ni luvenibulumakau tagane,+ na dra ni lami, kei na dra ni me.+12 Oni lako mai moni rairai e mataqu,+O cei e tukuna vei kemuni,Moni butuka na noqu lomanibai?+13 Moni kua tale ni kauta mai na isoro kakana tawayaga.E vakasevaki vei au na nomuni ka boivinaka.+Na vula vou,+ na siga ni vakacecegu,+ na kaci moni soqoni vata,+Au sa sega ni vosota rawa na vakatevoro+ e caka tiko ena nomuni soqoni tabu.14 Au cata na nomuni vula vou kei na nomuni soqo.E icolacola vei au,Au sa oca na colata.15 Ni oni dedeka na qeteqete ni ligamuni,Au vunia na mataqu vei kemuni.+Oni masu vakalevu,+Ia au sega ni rogoca,+Ni lomoci na ligamuni ena dra.+16 Moni vui kemuni, moni vakasavasavataki kemuni,+Moni kauta tani e mataqu na nomuni ivakarau ca,Moni muduka na nomuni caka ca.+17 Vulica na caka vinaka, saga na lewadodonu,+Vakadodonutaka na dauvakasaurara,Taqomaka nona dodonu na gone e sega na tamana,*Vakamamasu ena vuku ni yada.”+18 “Ni lako mada mai meda veivosaki vakadodonu,” e kaya o Jiova.+“Ke damudamu na nomuni ivalavala ca,Ena vakavulavulataki me vaka na ucacevata,+Ke damu me vaka na tikinisulu kulakula,Ena vaka na vutinisipi.19 Ke oni yalorawarawa moni vakarorogo,Oni na kania na vuaniqele vinaka.+20 Ia ke oni bese moni talaidredre,Ena kani kemuni na iseleiwau,+Ni tukuna qo na gusu i Jiova.”21 Sa saqamua+ na koro daudina!+E dau lewadodonu,+E dau tiko kina na ivalavala dodonu,+Ia qo era sa tiko kina na daulaba.+22 Na nomu siliva sa denikaukamea,+Na memu bia* sa vakawaicalataki ena wai.23 Era domoqa na nomu turaga, era veitokani kei ira na daubutako.+Era taleitaka kece mera vaqumi, era vinakata mera saumi.+Era sega ni lewa vakadodonu na gone sega na tamana,*Kei na nodra kisi ni veilewai na yada e sega ni yaco vei ira.+24 Ia na turaga dina o Jiova ni lewe vuqa,Na Kalou Kaukaua ni Isireli, e kaya:“Sa rauta! Au na kauti ira tani na saqati au,Au na totogitaki ira na kequ meca.+25 Ena tau vei iko na ligaqu,Au na savata na nomu denikaukamea me vaka na isavanikaukamea,Au na kauta tani kece na nomu duka.+26 Au na vakalesui ira na nomu turaganilewa me vaka ga e liuKei ira na nomu daunivakasala me vaka ena itekitekivu.+Oti qo o na vakatokai mo Koro Yalododonu, na Tauni Daudina.+27 Ena vakabulai+ o Saioni ena lewadodonu,Kei ira na lewena era lesu ena ivalavala dodonu.28 Era na rusa vata na dau veivorati kei ira na ivalavala ca,+Kei ira era biuti Jiova era na muduki.+29 Era na maduataka na vunikau kaukaua oni taleitaka,+Oni na beci tale ga ena vuku ni basenikau* oni digitaka.+30 Oni na vaka na vunikau levu e malai na drauna,+Kei na basenikau e sega kina na wai.31 Na tamata kaukaua ena vaka na wa,*Kei na nona cakacaka na lidi ni buka,Erau na kama vata ruaruaEna sega ni dua me bokoca.”


text:
Tiseba 10-16
CAKACAKA 12-14
Sere 60 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Veivakatisaipelitaki o Paula kei Panapasa ena Veivanua Yawa”: (10 min.)
Cak 13:2, 3—O Jiova e lesi Paula kei Panapasa ena dua na itavi lavotaki (bt 85-86 ¶4)
Cak 13:12, 48; 14:1—E vuavuaivinaka nodrau gugumatua (bt 95 ¶5)
Cak 14:21, 22—Rau vakayaloqaqataki ira na tisaipeli vou o Paula kei Panapasa (w14 15/9 13 ¶4-5)
-
Vakekeli ena Vosa ni Kalou: (8 min.)
Cak 12:21-23—Na cava eda vulica ena ka e yacovi Eroti? (w08 15/5 32 ¶7)
Cak 13:9—Na cava e “kilai tale ga” kina o Saula “me o Paula”? (“Saula . . . e kilai tale ga me o Paula” ivakamacala ni vosa ena Cak 13:9, nwtsty)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Cak 12:1-17
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) Vakayagataka na vakatutu ni veivosaki.
Vidio ni iMatai ni Veisikovi Lesu: (5 min.) Me saravi qai veivosakitaki na vidio.
Vunau: (Me kua ni sivia na 6 na miniti) bt 78-79 ¶8-9—Ulutaga: Masulaki Ira na Tacida.
NODA BULA VAKARISITO
“Meda Maqosa Tiko ga ena Cakacaka Vakaitalatala—Vukei Ira na ‘Yalomalumalumu’ Mera Tisaipeli”: (15 min.) Mera vakaitavi na vakarorogo. Me saravi na vidio Ena Vukei Iko o Jiova.
Vuli iVolatabu ni iVavakoso: (30 min.) jy wase 45
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 55 kei na Masu


text:
‘SODELPA Ena Vueti Viti Mai Na Dredre E Sotava Tiko Nikua’
Mai na veivuke ni Kalou ena rawati kina na qaqa ka sa dodonu me veivuketaki na leqa e sotava tiko na matanitu ena gauna oqo.
Oqo na veika e vakaraitaka o Uraia Rasake na mata vakaturi ni soqosoqo vakapolitiki na SODELPA.
O Rasake e cavutu mai ena koro o Galoa, mai Kadavu.
NONA CAKACAKA
E a cakacaka tu vakamatanitu ka tiko ena Minisitiri ni Cakacaka kei na Veimaliwai (Ministry of Labour & IN) ena 1986.
Ena yabaki 2004 e a kerea na nona vakacegu mai na matanitu ka laki curu ena tabana ni saravanua ka laki taura e dua na tutu vaka manidia (HR Manager) ni bera ni toso cake me dairekita ni tabana ni veivakavulici (Director HR/Training).
E a laki cakacaka ena otela na Westin Resort & Spa ka dau kilai tu e liu na Regent of Fiji, ka taura nai tutu cecere na Executive Assistance Manager (EAM or Resort Manager).
Mai kea a laki cakacaka ena Warwick Hotels ka laki taura na itutu ni Regional HR/Training ni bera ni laki cakacaka ena baqe ni veivakatorocaketaki na Fiji Development Bank (FDB) ka tara na itutu ni veivakavuIici na General Manager HR/Training.
E laki cakacaka vaka lekaleka ena Intercontinental Hotel ka taura na itutu vakadairekita – Director HR/ Training.
Ni dola na Pullman Resort & Spa e a soli vua nai tutu vakadairekita Director Talent & Culture, me yacova na gauna e dewa mai kina na mate na COVID kina noda vanua.
E a tauyavutaka na kabani na DOTA’s Consultancy Services ka qarava vakatabakidua na nodra vulica nai tabagone na veiliutaki kei na nodra tauyavutaka na nodra bisinisi vata kei na kena veika tale eso ka lako vata kei na nodra vakatorocaketaki me salavata kei na porokaramu sa tu rawa ena noda vanua kei na Pasivika.
E a vakaitavi talega vakalekaleka ena nodra isoqosoqo na cakacaka ena otela (Hotel Workers Union) ka kena dau ni vakasala ena kena valataki na nodra dodonu.
VUVALE
Ko Rasake e vakavinavinakataka na Kalou kei iratou na nona matavuvale ena veivuke levu e vakayacori vua ena nona itosotoso ka dei tiko ni na nona ena veigigidigi oqo me rawa ni lewena kina na palimedi.


text:
WASE 35
Na iVunau Rogo ena Ulunivanua
-
IVUNAU ENA ULUNIVANUA
E wawale o Jisu ni a masu tu ena bogi taucoko ni bera ni digitaki ratou na le 12 nona tisaipeli me ratou yapositolo. Ia ena siga tarava e vukei ira tale na lewenivanua ena dua na ulunivanua e Kalili, rairai volekati Kapenaumi e dau tiko kina vakalevu.
Era gole vakayawa mai e dua na ilala levu mera raici Jisu. Eso era gole mai na ceva e Jerusalemi kei Jutia. Eso tale era lako mai na koro ena baravi e Taia kei Saitoni ena vuaira. Era via “mai rogoci koya, mera vakabulai tale ga mai na kedra mate.” E mani ‘vakabulai ira kece’ o Jisu. Vakasamataka mada ya, era vakabulai kece na tauvimate. E vakabulai ira tale ga “na curumi yalo velavela” o Jisu, era vakararawataki tu ena vukudra na agilosi ca i Setani.—Luke 6:17-19.
E vaqara o Jisu e dua na vanua tautauvata ena yasa ni ulunivanua ra qai soqoni yani vua na ilala levu. Era rairai toka voleka e yasana nona tisaipeli, vakabibi o ratou na le 12 na yapositolo. Dua na ka nodra via vakarorogo vua na qasenivuli e rawa ni vakayacora na ka veivakurabuitaki. E yaga sara ga vei ira na rogoci Jisu tiko ena siga ya na nona ivunau. Me tekivu mai na gauna ya, levu tale era vakila na kena yaga. Ena yaga tale ga vei keda, ni vakamacalataki vakarawarawa, vakamatata tale ga na veika titobu vakayalo. E dau vakayagataka o Jisu na ituvaki e sotavi e veisiga kei na veika era kila vinaka na lewenivanua. Qori e vakarawarawataka nodra kila nona ivakavuvuli o ira era via cakava na loma ni Kalou me vinaka kina nodra bula. Cava eso na ka e talei kina na ivunau i Jisu?
O CEI ERA MARAU DINA?
Eda via marau kece. Qori na vuna e vakamacalataka kina e liu o Jisu se o cei era marau dina. E vakavure vakasama sara qori vei ira na vakarorogo. Ia era rairai kurabuitaka eso na ka.
E tukuna o Jisu: “Era marau o ira na kauaitaka nodra bula vakayalo, nira na wili mera lewe ni Matanitu vakalomalagi. Era marau na rarawa, nira na vakacegui. . . . Era marau o ira era via kania era via gunuva na ivalavala dodonu, nira na vakamamautaki. . . . Era marau o ira era vakacacani ena vuku ni ka e dodonu, nira na wili mera lewe ni Matanitu vakalomalagi. Moni marau ni oni vakasewasewani, vakacacani, . . . ena vukuqu. Ni marau, io moni marau vakalevu.”—Maciu 5:3-12.
Na “marau” cava e vakaibalebaletaka o Jisu? E sega ni tukuna tiko nona mamarau e dua ena gauna ni veivakalasai. E titobu sara na marau dina, e okati kina na lomavakacegu dina, rawaka, qai vakainaki na bula.
E kaya o Jisu nira marau dina o ira na kauaitaka nodra bula vakayalo, era rarawataka nodra bula ivalavala ca, era sa kila na Kalou ra qai qaravi koya. Era marau nira cati se vakacacani ena vuku ni nodra cakava na loma ni Kalou, nira kila era vakamarautaka na Kalou ra qai vakalougatataki mera bula tawamudu.
Era nanuma e levu ni na marau e dua ke qara na iyau kei na lasa. Ia e sega ni duavata kina o Jisu. E rairai vakavure vakasama vei ira e levu na vakarorogo nona veidutaitaka eso na ka, e kaya: “Oni kalouca na vutuniyau ni oni sa taura Luke 6:24-26.kece sara tiko ga na kemuni isau. Oni kalouca na mamau tiko ena gauna qo, ni oni na viakana. Oni kalouca na dredre tiko ena gauna qo ni oni na tagi, oni na osi. Oni kalouca nira vakacaucautaki kemuni na tamata kece, ni qori na ka vata ga era cakava na tukadra vei ira na parofita lasu.”—
Na cava era kalouca kina na vutuniyau, o ira era dredre, kei ira era vakacaucautaki? Baleta ke sa vakaliuca e dua na veika qori, e rawa ni vakawalena nona qarava na Kalou, ena sega ni vakila na marau dina. E sega ni tukuna o Jisu me dravudravua ga e dua se viakana me qai marau. Ia e via vakaraitaka tiko ni dau ciqoma na ivakavuvuli i Jisu o koya e sega soti ni rawaka vakayago, qai vakila kina na marau dina.
E kaya sara vei ira na nona tisaipeli o Jisu: “O kemuni na masima kei vuravura.” (Maciu 5:13) Era sega ni masima dina. Ia na masima e rawa ni taqomaka vakadede e dua na ka. Dua na iwase levu ni masima e maroroi tu volekata na icabocabonisoro ena valenisoro ni Kalou, e dau vakamasimataki kina na isoro. E vakatakarakarataka tale ga na veitaqomaki mai na ca. (Vunau ni Soro 2:13; Isikeli 43:23, 24) O ira na tisaipeli i Jisu era “masima kei vuravura,” ni veitaqomaki nodra ivakavuvuli mai na ivalavala torosobu kei na veika e veivakaleqai vakayalo. Nodra itukutuku e rawa ni vakabulai ira era rogoca.
E tukuna tale ga o Jisu vei ira na tisaipeli: “Oni rarama kei vuravura.” E sega ni dau waqa na cina qai biu ena ruku ni basikete, ena biu ga ena kena itutu me rawa ni veivakararamataki. E veiuqeti kina o Jisu: “Me serau tale ga na nomuni rarama e matadra na tamata, mera raica na nomuni cakacaka vinaka, mera vakalagilagia kina na Tamamuni mai lomalagi.”—Maciu 5:14-16.
IVAKATAGEDEGEDE CECERE ME MURI
Era kaya na iliuliu ni lotu vakaJiu ni beca o Jisu na Lawa ni Kalou ra qai bosea mera vakamatei koya. E mani tukuna vakadodonu vei ira o Jisu: “Ni kua ni nanuma niu mai bokoca na Lawa kei na ka era vola na Parofita. Au mai vakayacora ga.”—Maciu 5:17.
E doka vakalevu o Jisu na Lawa ni Kalou qai Maciu 5:19.uqeti ira eso tale mera vakatotomuri koya. E kaya mada ga: “Ke dua gona e beca e dua vei ira na ivunau lailai qo, qai vakavulici ira eso mera beca tale ga, ena vakatokai me lailai ena vuku ni Matanitu vakalomalagi.” Kena ibalebale o koya e cakava qori ena sega ni rawata na Matanitu ni Kalou. E tomana: “Ia ke dua e muria qai vakavulici ira tale eso, ena vakatokai me levu ena vuku ni Matanitu vakalomalagi.”—
E vakacala o Jisu na ivakarau ni rai ena beca kina e dua na Lawa ni Kalou. Ni vakaraitaka oti ni kaya na Lawa “Mo kua ni laba,” sa qai tomana o Jisu: “O koya e cudruva tiko ga na tacina ena kau ina mataveilewai.” (Maciu 5:21, 22) Me kua ni raici vakamamada noda cudruva tiko ga e dua, e rawa ni tini ena laba. E vakamacalataka sara o Jisu na ka meda cakava meda veiyaloni kina: “O koya gona, ke o kauta na nomu isoro ina icabocabonisoro o qai nanuma ni beitaki iko na tacimu ena dua na ka, biuta tu na nomu isoro ena mata ni icabocabonisoro, lako drau lai veivakameautaki mada kei tacimu, oti qai lesu mo vakacabora nomu isoro.”—Maciu 5:23, 24.
E vakatabui tale ga ena Lawa na veibutakoci. E kaya o Jisu: “Oni rogoca ni a tukuni, ‘Mo kua ni veibutakoci.’ Ia au kaya vei kemuni ni o koya e vakaraica tiko ga na yalewa ena nona garosa, e sa veibutakoci oti kei na yalewa ya e lomana.” (Maciu 5:27, 28) E sega ni tukuna o Jisu na nona vakasamataka ga vakalekaleka na ka ca e dua, ia e vakabibitaka tiko na rerevaki ni nona “vakaraica tiko ga.” Na nona vakararai tiko ga e dua ena vakavuna na gagano. Ni basika e dua na ituvaki, e rawa ni tini sara ena veibutakoci. Me kua ni yaco qori, ena rairai mosimosi toka na sasaga me cakava e dua. E tukuna o Jisu: “Ke vakacalai iko tiko na matamu imatau, leuta, kolotaka laivi. . . . Ke vakacalai iko tale ga na ligamu imatau, muduka, kolotaka laivi.”—Maciu 5:29, 30.
Nira kila eso ni rawa ni vakaleqai ira e dua na mate levu e tauva na ligadra se yavadra, era vakadonuya me sele laivi me rawa nira bula. E veiganiti kina nona kaya o Jisu ni bibi sara me ‘kolotaki laivi’ na ka kece e rawa ni vakavuna na vakanananu ca se vakayacori sara kina na ivalavala dukadukali, ke mani tikiniyago talei mada ga me vaka na mata se liga. E tomana o Jisu: “E vinaka cake me yali e dua na tikiniyagomu, mai na kena kolotaki na yagomu taucoko i Qiena” (ibenubenu e waqa tu ga kina na buka ena taudaku kei Jerusalemi), qai vakatakarakarataka na rusa tawamudu.
E veivakasalataki tale ga o Jisu ena ka meda cakava nida vakararawataki se vakacudrui. E kaya: “Kua ni vorata na daucaka ca, ke dua e sabaka na balumu imatau, solia tale ga vua na balumu adua.” (Maciu 5:39) Kena ibalebale beka qori me sa kua ni taqomaki koya e dua se nona vuvale ke sotavi na leqa? Sega. A vakaibalebaletaka tiko o Jisu na isaba e sega ni kena inaki me mavoa vakaca se mate kina e dua, ia e beci ga kina. E vakabibitaka kina meda kua ni sauma na nona via vaqara vala se veiba e dua ni sabaki keda se tauca eso na vosa veibeci.
Qori e salavata kei na lawa ni Kalou meda veilomani. E mani vakasalataki ira na vakarorogo o Jisu: “Lomani ira tiko ga na kemudou meca, masulaki ira tale ga era vakacacani kemudou.” E cavuta sara na vuna bibi me vakayacori kina qori: “Me kilai kina ni dou luvei Tamamudou e tiko mai lomalagi, ni dau vakacabea na matanisiga vei ira na daucaka ca kei na daucaka vinaka.”—Maciu 5:44, 45.
Sa qai umana vata o Jisu na iwase ni nona ivunau qo ni kaya: “Mo dou uasivi, ni uasivi na Tamamudou vakalomalagi.” (Maciu 5:48) E sega ni kaya tiko e keri o Jisu me vinaka vakaoti na ka eda cakava. Ia nida vakatotomuria na Kalou, e rawa nida lomani ira tale ga na keda meca. Se dua tale na kena itukutukuni: “Moni dau loloma tiko ga, ni dau loloma na Tamamuni.”—Luke 6:36.
MASU, NUITAKA NA KALOU
Ni tomana o Jisu nona ivunau, e uqeti ira na vakarorogo: “Qarauna mo dou kua ni dau yalododonu e matadra na tamata mera raici kemudou kina.” E sega ni taleitaka o Jisu na sokalou vakarairai, e kaya kina: “Ni dou soli iloloma, kua ni uvudavui me vaka era cakava ena valenilotu kei na tolonisala na dauveivakaisini.” (Maciu 6:1, 2) E vinaka me kua ni kilai levu noda soli iloloma.
E tomana o Jisu: “Ni dou masu, kua ni vakatotomuri ira na dauveivakaisini nira vinakata mera laurai levu nira masu tu ena valenilotu kei na veibasoga ni sala lelevu.” E kaya tale: “Ni o masu, curu ina nomu rumu, sogota na katuba, qai masu vua na Tamamu mai lomalagi.” (Maciu 6:5, 6) E sega ni tukuna o Jisu ni cala na masu e matanalevu, a cakava mada ga qori ena so na gauna. E vakacala ga na masu e kena inaki mera vakadrukai kina na rogoca qai dokai kina o koya e masu.
E vakasalataki ira na ilala levu: “Ni o masu, kua ni cavuta tiko ga e dua na qaqanimasu me vaka era cakava na lewe ni veimatanitu.” (Maciu 6:7) E sega ni tukuna e keri o Jisu ni cala me masulaki tiko ga e dua na ka. E vakacala ga na qaqanimasu e wiligusutaki qai cavuti “tiko ga.” Sa qai vakavulica o Jisu na masu e kerei kina e vitu na ka. Na imatai ni tolu e vakavotui kina na dodonu ni nona veiliutaki na Kalou kei na nona inaki—me vakarokorokotaki na yacana, me yaco mai nona Matanitu, me caka na lomana. Qori na veika eda masulaka e liu, oti da qai kerea na veika me baleti keda, na keda kakana, vosoti ni noda ivalavala ca, kei na noda kerea meda kua ni rawai ena veitemaki qai vakabulai mai vua na vunica.
E vakabibitaka tale qori o Jisu ena dua na vosa vakatautauvata: “E cina ni yago na mata. Ke vinaka na matamu, ena ramase na yagomu taucoko. Ia ke kocokoco na matamu, ena butobuto na yagomu taucoko.” (Maciu 6:22, 23) Ni vinaka na matada, e vaka na cina e vakararamataka na yagoda. Me rawa qori, e bibi me vakatabakidua ga na matada ena dua na ka, de qai cala noda rai me baleta na bula. Ena ‘butobuto na yagoda taucoko’ se na rairai taleitaka na veika butobuto ke da vakaliuca na iyau, sega ni noda qarava na Kalou.
E qai vakamacalataka o Jisu e dua na ivakaraitaki momona: “E sega ni dua e rawa ni qarava e rua na turaga, ni na cata e dua qai lomana e dua, ena doka e dua qai beca e dua. Dou sega ni rawa ni qarava na Kalou kei na iYau.”—Maciu 6:24.
De dua era na leqataka eso era vakarorogo tiko vei Jisu na veika vakayago mera bula kina. E mani vakadeitaka vei ira ni sega ni gadrevi mera lomaocaoca ke ra vakaliuca na nodra qarava na Kalou. “Raici ira mada vakavinaka na manumanuvuka ni lomalagi, era sega ni teitei, tatamusuki, se kumuna na kedra ena lololo, ia e vakani ira na Tamamudou vakalomalagi.”—Maciu 6:26.
Maciu 6:29, 30) E veiganiti kina na ivakasala i Jisu: “Meda kua gona ni lomaocaoca meda kaya, ‘Na cava meda kania?’ se, ‘Cava meda gunuva?’ se, ‘Cava meda tokara?’ . . . E kila tu na Tamamudou vakalomalagi ni bibi vei kemudou. Dou vakaliuca tiko ga na Matanitu ni Kalou kei na nona yalododonu, ena qai vakaikuritaki vei kemudou na ka kece qo.”—Maciu 6:31-33.Vakacava na lili ni veikau? E kaya o Jisu ni “iukuuku kece i Solomoni e sega ni bau yacova na kedra totoka.” Qori e vakaraitaka ke sa “vakasuluma na Kalou na co ni veikau era tu nikua qai kolotaki ina lovo nimataka, me qai sega vakacava ni vakasulumi kemudou?” (
SALA INA BULA
Eso na ituvaki e vakadredretaka nodratou cakava na veika e vakamarautaka na Kalou na yapositolo kei na levu tale era yalomalumalumu ena gauna ya. Kena ivakaraitaki, e levu na Farisi era dau vakalewai ira vakaca eso tale. E mani vakasalataki ira na vakarorogo o Jisu: “Dou kua ni dau vakalelewa de dou lewai, na lewa dou tauca dou na lewai kina.”—Maciu 7:1, 2.
E rerevaki me vakatotomuri nodra dau vakalelewa na Farisi me vaka e vakamacalataka o Jisu ena dua na ivakatautauvata: “O koya e mataboko ena sega ni tubera rawa e dua tale na mataboko, se vakacava? Erau na lutu ruarua ina qara, se vakaevei?” Na rai cava e uqeti ira kina na vakarorogo o Jisu? Mera kua ni vakalewai ira eso tale ni cala bibi ya. E taroga sara o Jisu: “Rawa vakacava mo lai tukuna vei tacimu, ‘Taciqu, meu kauta laivi mada na co lailai e toka e matamu,’ o sega mada ga ni raica na tolonikau levu e matamu? Dauveivakaisini! Kauta tani mada eliu na tolonikau levu mai matamu, o na qai raica vinaka na co lailai mo na kauta laivi mai na mata i tacimu.”—Luke 6:39-42.
E rawa ni duatani nodra rai na tisaipeli me baleti ira eso tale ena so na ituvaki. E veivakasalataki o Jisu: “Dou kua ni solia na ka tabu vei ira na koli, se kolotaka na nomudou mataniciva e matadra na vuaka.” (Maciu 7:6) E talei me vaka na mataniciva na ka dina ena Vosa ni Kalou. Ke vaka na manumanu nodra ivakarau eso ra qai sega ni taleitaka na ka dina, mera kua ni vakalusi gauna e keri na tisaipeli ra lai vaqarai ira ga era na via rogoca.
Ni lesuva o Jisu na masu sa vakamacalataka oti, e vakabibitaka na masu vagumatua: “Kerekere tiko ga, ena qai soli vei kemudou.” Me vakaraitaka ni dau tu vakarau na Kalou me rogoca na masu, e taroga o Jisu: “O cei mada vei kemudou e kere madrai vua o luvena qai solia vua na vatu? . . . O koya gona, ke sa rawa vei kemudou na tamata ivalavala ca mo dou solia na ka vinaka vei ira na luvemudou, sa na qai wacava sara na Tamamudou mai lomalagi ni na solia na ka vinaka vei ira era kerea vua!”—Maciu 7:7-11.
E tukuna tarava o Jisu e dua na ivakarau me muri: “Na ka kece dou vinakata mera cakava vei kemudou na tamata, dou cakava tale ga vei ira.” E dodonu meda raica vakabibi na ivakasala vinaka qori, meda muria tale ga nida veimaliwai kei ira eso tale. Ena rairai sega ni rawarawa qori me vaka Maciu 7:12-14.e laurai ena ivakasala i Jisu: “Dou curu ina matamata qiqo, ni rabalevu na matamata qai galala na sala e basika ina rusa, e le levu tale ga era muria tiko, ia e qiqo na matamata qai rabalailai na sala e basika ina bula, e le lailai tale ga era kunea.”—
Era na saga e levu mera vakacalai ira na tisaipeli mera kua kina ni muria na sala ni bula. E mani veivakasalataki o Jisu: “Dou qarauni kemudou vei ira na parofita lasu era vakaisulu voli me vaka na sipi, ia e loma era olifa daukata.” (Maciu 7:15) E kaya o Jisu ni na kilai na kau vinaka kei na kau ca ena vuana. Eda na kilai ira tale ga na parofita lasu ena nodra ivakavuvuli kei na itovo. Sa qai vakamacalataka o Jisu ni sega ni vakaraitaka ga e dua ena nona vosa ni nona tisaipeli, me laurai tale ga qori ena nona itovo. Era kaya eso ni nodra Turaga o Jisu, ia vakacava ke ra sega ni vakayacora na loma ni Kalou? E tukuna o Jisu: “Au na qai tukuna vei ira: ‘Au sega sara ga ni kilai kemuni! Ni lako tani, o kemuni na daucaka ca!’”—Maciu 7:23.
E tinia nona ivunau o Jisu ni kaya: “Ia o koya e rogoca na noqu vosa qo qai cakava ena vaka na tamata vuku e tara nona vale ena delanivatu. Ni bisa na uca, coka na dobui, laba na cagi, qai rubica na vale ya, ia e sega ni bale, ni tauyavutaki ena delanivatu.” (Maciu 7:24, 25) Cava e sega ni bale kina na vale? Baleta na turaga ya “e kelikeli vakatitobu me yacova sara na delanivatu qai biuta kina na kena yavu.” (Luke 6:48) Sega ni rauta gona me rogoci ga na vosa i Jisu, meda saga meda “cakava” sara.
Vakacava o koya e ‘rogoca na vosa qai sega ni cakava’? E “vaka na tamata lialia e tara nona vale ena delaninuku.” (Maciu 7:26) Ni bisa na uca, coka na dobui, laba na cagi, ena kasura vakadua na vale qori.
Era kurabuitaka na ilala levu na veivakavulici i Jisu ena ivunau ena Ulunivanua. E veivakavulici me vaka e tu vua na lewa, e sega ni vakataki ira na iliuliu ni lotu. Levu era rogoci koya era rairai mai nona tisaipeli tale ga.


text:
WASE 5
Vanua kei na Gauna e Sucu Kina o Jisu
-
SUCU O JISU E PECELIEMA
-
SIKOVI JISU NA IVAKATAWA
E vakarota na empara ni Matanitu o Roma o Sisa Akusito, mera lai volayaca kece na lewenivanua. Erau na lako gona o Josefa kei Meri ina korolevu o Peceliema ena ceva kei Jerusalemi, na vanua e sucu kina o Josefa.
Era osoti Peceliema yani e levu mera lai volayaca. Na icili duadua ga rau kunea o Josefa kei Meri na valenimanumanu, era maroroi tu kina na asa kei na manumanu tale eso. E sucu e keri o Jisu. E viviraki koya ena isulu o Meri qai vakadavora ena nodra ikanakana na manumanu.
A rairai dusimaki Sisa Akusito na Kalou me caka na volayaca me rawa ni sucu o Jisu e Peceliema, na koro nei tukana o Tui Tevita. Sa parofisaitaki makawa tu mai ena iVolatabu ni na sucu ena korolevu qori na iLiuliu yalataki.—Maika 5:2.
E bogi bibi dina qo! E serau vakavolivoliti ratou na ivakatawanisipi ena vanua veico e dua na rarama levu. Qori na lagilagi i Jiova! E tukuna vei ratou e dua na agilosi ni Kalou: “Dou kua ni rere. Raica! Au vakarogoya vei kemudou na itukutuku vinaka era na marautaka vakalevu na tamata kece. Ni sa sucu nikua na nomuni ivakabula o Karisito na Turaga, ena koro i Tevita. Qo na kena ivakatakilakila vei kemudou: Dou na raica e dua na gone dramidrami ni ovici tu ena tikitikinisulu qai davo koto ena ikanakana ni manumanu.” Era rairai tale mai vakasauri e levu na agilosi ra qai kaya: “Me vakalagilagi na Kalou mai lomalagi, ia e vuravura, mera vakacegu o ira e vakadonuya na Kalou.”—Luke 2:10-14.
Nira biubiu na agilosi, eratou veitukutukunitaka na ivakatawanisipi: “Vakacava me datou sa lako sara ga qo i Peceliema me datou lai raica na ka e yaco, me vaka e vakaraitaka vei kedatou o Jiova.” (Luke 2:15) Eratou vakusakusa yani qai raica na gone sucuvou o Jisu ena vanua a tukuna na agilosi. Ni ratou vakasavuya na veika a tukuna vei iratou na agilosi, era qoroqoro kece o ira na rogoca. E katona na vosa kece ya o Meri qai veinanuyaka e lomana na kena ibalebale.
Era vakabauta e levu nikua ni a sucu ena ika25 ni Tiseba o Jisu. Ia na Tiseba e vulaiuca qai draki liliwa e Peceliema. E dau lutu mada ga na ucacevata ena so na gauna. Era na sega ni rawa ni tu e tautuba ena bogi na ivakatawanisipi kei na nodra qelenisipi ena gauna qori. Ni sa lomadra tiko na lewenivanua mera vorata na empara ni Roma, ena rairai sega kina ni vinakata mera lako tu me vica na siga mera lai volayaca ena vulaililiwa. A rairai sucu gona o Jisu ena Okotova.


text:
VUNAU KEI NA VEIVAKAVULICI E VEIYASA I VURAVURA
Esia kei na Tokalau e Loma
-
VANUA 49
-
LEWENIVANUA 4,464,374,770
-
DAUTUKUTUKU 728,989
-
VULI IVOLATABU 771,272
Vunau Vua e Dua, Levu Tale Era Tataleitaki
Ni waraki vuniwai tiko o Jonathan ena Yatu Filipaini, e kauai sara o Laila na marama e dau veikidavaki e valenibula ena savasava ni kena irairai kei na totoka ni nona isulusulu o Jonathan. A mani taroga o Laila ke dua na vakailesilesi ni inisua o Jonathan. E kaya o Jonathan ni dua na iVakadinadina i Jiova, e lai raica yani e Joni 5:28, 29, qai solia na tikidua Na Cava e Nodra iNuinui na Wekada Lomani Era sa Mate?dua na turaga iVakadinadina e tauvimate qai vinakata na veivuke. E kurabui o Laila qai tukuna vei Jonathan ni se qai mate ga o tamana, qai dau taleitaka na wilika na Vale ni Vakatawa. E vakamacalataka o Jonathan na
E dau kauta o Jonathan eso tale na ivola nei Laila ena gauna e gole kina i valenibula. A veivosakitaka tale ga mevuli iVolatabu kei Laila e dua na tacida yalewa. Toso na gauna sa vuli iVolatabu tale ga o watina, tacina, kei tinana.
A tarogi Laila ena dua na siga o Rose erau tiko veitikivi se cava sa rui levu kina nona vulagi. E vakamacalataka o Laila ni vuli iVolatabu tiko kei ira na iVakadinadina i Jiova. A makutu tale ga o Rose me vulica na iVolatabu. Dua na gauna ni gade i nakoro o Rose, a talanoataka vei Abigail na tacina na veika sa vulica. E taleitaka na ka e rogoca o Abigail, mani kerea me vulica na iVolatabu. A vuli iVolatabu tale ga o nodrau na.
A papitaiso o Laila ena dua na soqo ni veiwasewase, sa papitaiso tale ga o tinana. Rau papitaiso ena yabaki sa oti o Rose kei tacina. Gauna qo sa dau tiko wasoma ena soqoni o tinai Rose. Eso tale na wekai Laila era sa vulica tiko na iVolatabu. Io, a wasei na ka dina vua e dua, ia e levu tale era qai tataleitaki!
Yaga ni iYaya Vakalivaliva
E vuavuaivinaka tiko na yalava ni vosa vagalu e Sri Lanka. A sega ni yacova mada ga na 80 na levu ni didivara era kila na iVakadinadina i Jiova ena 2015, qai volai tu ga ena pepa na yacadra kei na nodra itikotiko. Ia sega ni dede sa tauyavu na imatai ni ivavakoso vagalu e Sri Lanka. Sa maroroi tale ga ena kompiuta na kedra itukutuku e rauta ni 420 na didivara, kei na idusidusi ni gaunisala ena veivuke ena nodra sikovi ni vakayagataki na idusidusi ni veitosoyaki e vakatokai na GPS. E rauta ni 80 na pasede na didivara era sa veitalanoa kei ira na tacida nira sikovi sara ga ena nodra vale, se ra veivosaki ena iyaya vakalivaliva kei na talevoni. E kaya e dua na veiwatini daukaulotu: “E liu era dau sikova ga na tacida na didivara era sa veikilairawa tu, ia qo sa dua sara ga na nodra yalava ni vunau.”
iVola ni Vakavinavinaka
Ke mani lutu mada ga ina 30 na dikiri na celsius na batabata e Mongolia, era gumatua ga na tacida na vunau e matanalevu ena siti. A taura na ivola mai na qiqi e dua na turaga e vakailesilesi ni matanitu, qai vola e dua na ivola ni vakavinavinaka. Qo na lewe ni ivola: “Au lotu Buda. Au dau vakadikevi ira na veilotu tale eso niu vakabauta ni dodonu meda vaqara eso tale na gaunisala, meda kua ni muria tu ga e dua na gaunisala. Niu wilika oti eso na ivola oni vakarautaka, au nanuma meu vola e dua na ivola meu vakaraitaka kina noqu rai. Dua na ka nomuni sasaga kei na gauna oni vakayagataka me vakarautaki kina na ivakasala yaga. Au vulica ena nomuni ivola ni dodonu me wiliki na iVolatabu ni tiko kina na ka dina, kei na idusidusi ena yaga ena noda bula. Au via vakavinavinakataka na cakacaka levu era cakava o ira kece era veivuke ena vakadewataki ni ivola vakaMongolia. Au vakavinavinakataki ira tale ga era dau veisoliyaka na ivola mera vukei kina na lewenivanua, se mani katakata se batabata sara na draki.”
Rogoci Nona Masu
O Brett e dua na tacida tagane e painia tiko e Hong Kong. A solia vua e dua na cauravou yabaki 20 vakacaca na tikidua Ena Marau Vakacava na Vuvale? E tagi sara ga o cauravou qai kaya ni a susu ena dina, ia a dro mai vale ena gauna e yabaki 16 kina. E nona vale tu ga na gaunisala me lima na yabaki, qai bobula ina wainimate gaga me yacova ni ratou vukei koya e dua na isoqosoqo ni veivuke.
Ni bera ni sotavi Brett ena mataka ni siga ya, a masu o cauravou qai kaya, “Ke dina na lotu au susugi kina niu se Mo Lesu Vei Jiova. A solia vei Brett o cauravou na nona naba ni talevoni ni bera ni lesu i Varanise ena yakavi ya, a solia tale ga o Brett nona naba. Dua na gauna e muri, sa qai vola na cauravou qo vei Brett: “Taciqu, e sauma dina o Jiova noqu masu. Au sa na gole ina soqoni ena Sigatabu qo.” A veitaratara sara o cauravou kei ira na iVakadinadina e Varanise, tekivu vulica na iVolatabu qai tiko ena soqoni.gone, yalovinaka vakaraitaka vei au nikua e dua na ivakatakilakila.” E kaya o cauravou ni sa saumi nona masu. Rau gole kei Brett ina dua na vanua ni gunu kofi rau qai veivosakitaka na brochure


text:
Niu Yoka
Niu Yoka (New York) e dua na ituvaki e tiko mai na vuaicake kei Amerika. Niu Yoka e dua vei ira na imatai ni tinikatolu veikoloni ka tauyavutaki e Amerika. Ena loma ni 19.45 millioni na lewenivanua ena 2019, sai koya na kena ikava populous ituvaki. Me rawa ni da kila na ituvaki mai na kena siti ena yaca vata ga, ena so na gauna e dau vakatokai me Niu Yorka Ituvaki (New York State, NYS).
Rua na ikatolu ni ituvaki ni bula era tiko ena Niu Yoka Peteriaki noda (voleka 40% ena Balavu Yanyanu). Ena dua na iwiliwili ni lewe ni 8,390,000 ena 2018, na siti o Niu Yoka sai koya na siti populous duadua e Amerika kei na kovana ikoya matamata me baleta na tawa vanua vakailoa ni Amerika ki Amerika. Na iwasewase na peteriaki e Niu Yoka e dua vei ira na populous levu duadua e vuravura. Niu Yoka Siti e dua na siti e vuravura, ki vale ki na Matabose Kei Vuravura itikotiko liu, ka sa vakamacalataki me gauna ni itovo vakavanua, vakailavo, ka media turaga ni vuravura, ka vakakina na siti kaukauwa vakailavo duadua e vuravura.


text:
Meda Vakavulica na ka Dina
“Kemuni Jiova, . . . na usutu ni nomuni vosa na ka dina.”—SAME 119:159, 160.
1, 2. (a) Na cakacaka cava e vakaliuca o Jisu, na vuna? (b) Ena vuavuaivinaka vakacava noda “cakacaka vata kei na Kalou”?
O JISU Karisito e matai, e italatala tale ga. (Mari. 6:3; Roma 15:8) E kenadau ena rua na cakacaka qori. Ni matai, e vulica na ivakavakayagataki ni iyaya ni cakacaka me taya kina na iyaya kau. Ni dau vunau, e maqosa ni vakayagataka nona kilaka vakaivolatabu me vukei ira na lewenivanua mera kila na ka dina ena Vosa ni Kalou. (Maciu 7:28; Luke 24:32, 45) E biuta na cakacaka vakamatai o Jisu ni sa yabaki 30, e kila ni bibi sara na nona cakacaka vakavunau. Ni vakamacalataka na vunautaki ni Matanitu ni Kalou, e kaya ni qo e dua na vuna e talai koya mai kina na Kalou. (Maciu 20:28; Luke 3:23; 4:43) E vakaliuca sara ga o Jisu na cakacaka vakaitalatala, e vinakata tale ga mera tomani koya eso tale.—Maciu 9:35-38.
2 De dua eda sega ni matai, ia eda italatala ni itukutuku vinaka. E bibi na itavi qori ni vakaitavi kina na Kalou. Oya na vuna e tukuni kina nida “cakacaka vata kei na Kalou.” (1 Kor. 3:9; 2 Kor. 6:4) Eda kila ni ‘usutu ni vosa i Jiova na ka dina.’ (Same 119:159, 160) Eda vinakata gona meda “wasea vakadodonu na ivakavuvuli dina” ena cakacaka vakaitalatala. (Wilika 2 Timoci 2:15.) Na iVolatabu e iyaya ni cakacaka bibi duadua meda vakavulica kina na ka dina me baleti Jiova, Jisu, kei na Matanitu ni Kalou. Eda na saga tiko ga meda maqosa nida vakayagataka. Na isoqosoqo i Jiova e vakarautaka eso tale na iyaya se ivukevuke me vuavuaivinaka kina noda cakacaka. E bibi meda kila vinaka na kedra ivakavakayagataki. Qori e vakatokai me iVukevuke ni Veivakavulici.
3. Na cava me noda isausau ena cakacaka vakaitalatala? Ena uqeti keda vakacava na Cakacaka 13:48?
3 De o na vaqaqa na vuna e vakatokai kina me iVukevuke ni Veivakavulici, sega ni iVukevuke ni Vunau. Na ibalebale ni “vunau,” oya meda vakarogoya e dua na itukutuku. Ia nida “veivakavulici,” eda vakamacalataka vakamatata e dua na itukutuku, me uqeta e dua me muria sara. Sa lekaleka na gauna meda vunau kina, me noda isausau gona me tauyavu e levu na vuli iVolatabu, meda vakavulica tale ga na ka dina. Meda vaqarai ira na yalomalumalumu era via “muria na sala mera bula tawamudu kina” da qai vukei ira mera qaravi Jiova.—Wilika Cakacaka 13:44-48.
4. Eda na kilai ira vakacava na yalomalumalumu era via “muria na sala mera bula tawamudu kina”?
4 Eda na kilai ira vakacava na yalomalumalumu era via “muria na sala mera bula tawamudu kina”? Me vaka ena imatai ni senitiuri, eda na qai kila ga qori nida vunau vua e dua. E bibi gona meda muria na ka e tukuna o Jisu: “Ena koro lelevu kece se koro lalai dou curu kina, dou vakasaqarai koya ena ciqomi kemudou kei na nomudou itukutuku.” (Maciu 10:11) Eda sega ni namaka mera kauaitaka na itukutuku vinaka na dauveidabui, dokadoka, se o ira na sega ni kauaitaka na ka vakayalo. Meda vaqarai ira na lomadina, yalomalumalumu, era via kila na ka dina. Na noda vaqaqara ena via vaka na ka e dau cakava o Jisu ni digia na kau veiganiti me taya kina na iyaya ni vale, katuba, ivua, se so tale na ka. Ni sa kunea na kau veiganiti, ena vakayagataka nona iyaya ni cakacaka kei na kila me ta iyaya kina. Nikua tale ga, eda na vaqarai ira na yalomalumalumu qai vakayagataka na iVukevuke ni Veivakavulici kei na noda kila vakaivolatabu meda vukei ira kina mera tisaipeli.—Maciu 28:19, 20.
5. Na cava meda nanuma tiko me baleta na iVukevuke ni Veivakavulici? Vakamacalataka. (Raica na imatai ni iyaloyalo.)
5 Na iyaya ni cakacaka kece e tiko na kedra yaga. Vakasamataka mada na iyaya vakamatai e dau vakayagataka o Jisu. * Ena tiko na iyaya me vakarautaka se makataka kina na kau, varota, qiva se tocia, vakatautauvatataka, vakadodonutaka qai vakota. E tiko tale ga na kedra yaga na veika e vakarautaki ena iVukevuke ni Veivakavulici. Meda dikeva mada qai vulica na kedra ivakavakayagataki.
IVUKEVUKE EDA KILAI KINA
6, 7. (a) O dau vakayagataka vakacava na JW Card? (b) Na cava e rua na sala e yaga kina na ivola ni veisureti ni soqoni?
6 JW Card. E ka lailai toka ga ia e vakarawarawataka nodra kilai keda na lewenivanua, ra dusimaki tale ga ina noda website. Era na vulica kina e levu tale na ka me baleti keda, rawa nira kerea mada ga mera vulica na iVolatabu. Me yacova mai qo, sa sivia ni 400,000 era kerea ena jw.org mera vulica na iVolatabu. E ciqomi e veisiga e drau vakacaca na kerekere! E vinaka gona mo kauta tiko e vica na JW Card ena veisiga, mo rawa ni vakayagataka ena gauna veiganiti.
7 iVola ni Veisureti. E rua na sala e yaga kina na noda ivola ni veisureti ni soqoni. E tukuni kina: “O sureti mo vuli iVolatabu kei keimami na iVakadinadina i Jiova.” Sa qai Maciu 5:3) Era sureti kece na lewenivanua ina noda soqoni ke ra mani vulica na iVolatabu se sega. Nira gole yani, era na vulica e levu na ka ena iVolatabu.tukuni na kena iwalewale me digitaki, dua e caka ‘ena noda soqoni’ se ‘me dua sara ga e tuberi ira ena iVolatabu.’ E yaga gona na ivukevuke qo mera kilai keda kina na lewenivanua, e sureti ira tale ga na “kauaitaka nodra bula vakayalo” mera vulica na iVolatabu. (
8. Na cava e bibi kina mera gole mai na soqoni na lewenivanua, ke mani vakadua mada ga? Tukuna e dua na ivakaraitaki.
8 E bibi meda sureti ira tiko ga na lewenivanua ina soqoni, ke ra mani gole mada ga yani vakadua. Na vuna? Era na kila kina nida vakavulica tiko na iVakadinadina i Jiova na ka dina, eda vukea tale ga e levu mera kila na Kalou. Qori na ka e sega ni cakava tiko o Papiloni na ka Levu. (Aisea 65:13) Erau talanoataka e dua na veiwatini mai Merika na ka e yaco ena vica na yabaki sa oti, na yacadrau o Ray kei Linda. Dua na siga, rau nanuma me rau sa lai lotu. Rau vakabauta ni bula na Kalou, rau kauaitaka tale ga na ka vakayalo. Erau mani gole ina valenilotu kece ena siti rau tiko kina, dua na ka na levu ni lotu. E rua na ka rau vinakata ena lotu me rau na lewena. Kena imatai, me rau vulica e dua na ka ena gauna ni lotu. Kena ikarua, me laurai ena nodra isulusulu nira qarava tiko na Kalou. Vica vata na yabaki nodrau cakava tiko qo ni levu na matalotu. Erau rarawa ni rau sega ni vulica e dua na ka, e sega tale ga ni rakorako nodra isulusulu na lewenilotu. Ni rau biubiu mai na iotioti ni lotu, e lesu i vale o Ray qai gole i cakacaka o Linda. E raica sara o Ray na Vale ni Soqoni, e nanuma me lai rai mada ga se na vakacava tu. E marautaka dina na ka e raica! Era veikauaitaki kece, e rakorako tale ga na nodra isulusulu. E dabe sara o Ray ena iyatu dabedabe e liu qai marautaka na ka e vulica! Eda vakasamataka kina na ka e tukuna na yapositolo o Paula ni dua e gole yani ena imatai ni gauna ena soqoni qai tukuna: “E tiko dina kei kemuni na Kalou.” (1 Kor. 14:23-25) E tekivu soqoni o Ray ena Sigatabu kece, gole tale ga ena lomanimacawa, oti sa qai tomani koya o Linda. Rau sa yabaki 70 vakacaca tiko ni rau vulica na iVolatabu, rau papitaiso sara.
IVUKEVUKE ME TEKIVU KINA NA VEIVOSAKI
9, 10. (a) Na cava e rawarawa kina me vakayagataki na tikidua? (b) Me vakayagataki vakacava na tikidua Na cava na Matanitu ni Kalou?
9 Tikidua. E vakarautaki e walu noda tikidua me vakarawarawataka na kena tekivu na veivosaki. A sevutaki e vica ena 2013 qai tabaki na kena vo ni toso na gauna. Nikua sa tabaki oti e rauta ni lima na bilioni! E tautauvata na ituvatuva ni ka e volai kina. Ni o kila gona na ivakavakayagataki ni dua na tikidua, sa na rawa ni o vakayagataka na kena vo. O na tekivutaka vakacava na veivosaki ena tikidua qo?
10 Kaya mada ke o vakayagataka na tikidua Na cava na Matanitu ni Kalou? Vakaraitaka na taro ena waqana e liu qai taroga: “O bau vaqaqa tu se cava na Matanitu ni Kalou? O na tukuna ni . . . ?” Vakaraitaka sara na tolu na isaunitaro, me qai digia na kena e nanuma. Kua ni tukuna ke donu se cala nona isaunitaro, cega sara na ulutaga e loma “Ka e Kaya na iVolatabu,” qai wilika na kena tikinivolatabu, oya na Taniela 2:44 kei na Aisea 9:6. Tomana na veivosaki ke rawa. Tinia nomu ivakamacala ena taro ena waqana e muri, ena ulutaga “Vakasamataka Mada”: “Ena vakacava tu mada na bula ni sa veiliutaki na Matanitu ni Kalou?” Qori sara ga na yavu ni veisiko tarava. Ni o sikovi koya tale, o rawa ni vakaraitaka na lesoni 7 ena brochure iTukutuku Vinaka Mai Vua na Kalou! Qori e dua na iVukevuke ni Veivakavulici me tauyavu kina na vuli iVolatabu.
IVUKEVUKE E UQETA NA TATALEITAKI
11. E vakarautaki vakacava na mekesini qo, ia na cava meda kila tiko?
11 Mekesini. E vakadewataki qai veisoliyaki vakalevu duadua e vuravura na mekesini Na Vale ni Vakatawa kei na Yadra! Levu ena veiyasa i vuravura era dau wilika na mekesini qo, e dau vakarautaki gona na kena ulutaga me taleitaki ena veivanua kece. Meda vakayagataka na ivukevuke qo mera kauaitaka kina na lewenivanua na veika e bibi duadua. Ia ni bera nida solia, e bibi meda kila mada e tabaki me baleti cei na mekesini ruarua qo.
12. (a) E tabaki me baleti cei na Yadra!, cava e kena inaki? (b) Tukuna eso na irogo ni o vakayagataka na ivukevuke qo?
12 Yadra! E tabaki na mekesini qo me baleti ira na sega ni kila na iVolatabu kei ira na bau kila toka vakalailai. Era na rairai sega ni kila na ka eda vakabauta na lotu vaKarisito, ra sega ni nuitaka na lotu, de dua era sega tale ga ni kila na yaga ni iVolatabu ena nodra bula. Na inaki levu ni Yadra! oya me vakadeitaka vua e wilika ni bula tiko na Kalou. (Roma 1:20; Iper. 11:6) Ena vukei koya tale ga me vakabauta ni “vosa dina ni Kalou” na iVolatabu. (1 Ces. 2:13) Qo na tolu na ulutaga ni Yadra! ena 2018: “Ena Rawati Vakacava na Marau?,” “12 na Sala me Marau Kina na Vuvale,” kei na “Nodra Vakacegui na Lolosi.”
13. (a) E vakarautaki me baleti cei na Vale ni Vakatawa e tabaki me baleti ira na lewenivanua? (b) Tukuna eso na irogo ni o vakayagataka na ivukevuke qo?
13 Na Vale ni Vakatawa. E vakabibitaki ena kena e tabaki me baleti ira na lewenivanua na ivakavuvuli vakaivolatabu mera wilika o ira na bau kila toka na Kalou kei na iVolatabu. Era na rairai kila toka vakalailai na iVolatabu, ia era sega ga ni kila vinaka na kena ivakavuvuli. (Roma 10:2; 1 Tim. 2:3, 4) Qo na tolu na ulutaga e tabaki ena 2018: “Vuna se Yaga Tiko ga Kina na iVolatabu,” “Na Cava ena Yaco ena Gauna se Bera Mai?,” “E Kauaitaki Iko na Kalou?”
IVUKEVUKE E VEIUQETI
14. (a) Na cava na inaki ni va na vidio e tiko ena iVukevuke ni Veivakavulici? (b) Tukuna eso na irogo ni o vakaraitaka na vidio qo?
14 Vidio. E tiko na iyaya vakamatai e dau vakayagataki ena gauna i Jisu. Nikua, sa vakayagataki tale ga na iyaya vakalivaliva e varota na kau, e qiva, tocia, vakota, kei na levu tale. E vakarautaki gona e levu na vidio totoka me ikuri ni noda ivola tabaki. Qo e va na vidio e tiko ena iVukevuke ni Veivakavulici: Vuna mo Vulica Kina na iVolatabu, Na Cava e Caka ena Vuli iVolatabu?, Na Cava e Caka ena Vale ni Soqoni?, O Cei o Keimami na iVakadinadina i Jiova? Ena imatai ni veisiko, e vinaka me vakayagataki na kena e sega ni sivia e rua na miniti. Na kena e balavu toka e rawa ni vakayagataki vei ira na veisikovi lesu kei ira na sega ni osooso. E laulau dina na vidio qo ni uqeti ira na lewenivanua mera vulica na iVolatabu, mera tiko tale ga ena soqoni.
15. Ena uqeti ira vakacava na lewenivanua nira sarava ena nodra vosa na noda vidio? Tukuna e dua na ivakaraitaki.
15 Kena ivakaraitaki, e vakaraitaka e dua na tacida yalewa na vidio Vuna mo Vulica Kina na iVolatabu ena vosa vakaYap vua e dua na marama e gole mai Micronesia. Ni se qai tekivu ga na vidio, e kaya na marama ya: “Qo noqu vosa. Sa yawa sara ga! O koya e vosa tiko qo keirau yanuyanu vata. Au kila ga ena nona ivosavosa. E vosa tiko vaka neitou!” E tukuna sara ni na wilika qai sarava na ka kece e vakarautaki ena vosa vakaYap ena jw.org. (Vakatauvatana Cakacaka 2:8, 11.) Dua tale na ivakaraitaki. E vakauta ena imeli e dua na tacida yalewa e tiko e Merika na isema (link) ni vidio vata ga qori vei vugona e valagi, me sarava ena nona vosa. Ni sarava oti, e vakauta lesu o vugona na imeli qo: “Au kauai sara ga ni tukuni ni lewa tiko na vuravura na vunica. Au mani kerea ena jw.org meu vulica na iVolatabu.” E vakatabui tu noda cakacaka ena vanua e tiko kina o vugona!
IVUKEVUKE ME VAKAVULICA NA KA DINA
16. Vakamacalataka na inaki ni brochure: (a) Vakarorogo Vua na Kalou mo Bula Tawamudu. (b) iTukutuku Vinaka Mai Vua na Kalou! (c) O Cei Era Cakava Tiko Nikua na Loma i Jiova?
16 Brochure. O na vakavulica vakacava na ka dina vua e dua e sega ni kila vinaka na wilivola, se vua e vosataka na vosa e se bera ni tabaki kina noda ivola? E tiko na ivukevuke mo vakayagataka, oya na brochure Vakarorogo Vua na Kalou mo Bula Tawamudu. * Dua tale na ivukevuke vinaka me tauyavu kina na vuli iVolatabu na brochure iTukutuku Vinaka Mai Vua na Kalou! Rawa ni o vakaraitaka vua e tataleitaki na 14 na ulutaga ena waqana e muri me digia na kena e taleitaka, me tekivu kina na vuli. O sa bau tovolea qori ena veisikovi lesu? Na ikatolu ni ivukevuke na brochure O Cei Era Cakava Tiko Nikua na Loma i Jiova? E kena inaki mera kila kina na gonevuli na isoqosoqo. Raica na Noda iVola ni Soqoni ni Bula Vakarisito kei na Cakacaka Vakaitalatala ni Maji 2017, mo kila kina na kena ivakavakayagataki ni o caka vuli iVolatabu.
17. (a) Tukuna na inaki yadua ni ivola ni vuli iVolatabu. (b) Ke dua e toso me lai papitaiso sara, na cava se vinakati tiko ga vua?
17 iVola. Ke sa tekivu na vuli ena brochure, rawa ni drau lewa na gauna mo drau dewa kina ina ivola Na Cava Eda Vulica ena iVolatabu? Ena vulica kina e levu tale na ka me baleta na yavu ni ivakavuvuli vakaivolatabu. Ke sa vulici oti na ivola qori qai toso vinaka vakayalo o gonevuli, e rawa ni tomani na vuli ena ivola Sala Meda Tiko ga Kina ena Loloma ni Kalou. Ena vulica ena ivola qori na sala me bulataka kina e veisiga na ivakavuvuli vakaivolatabu. Meda nanuma tiko ni bibi mera vakaotia na ka vou na ivola ruarua qori, ke ra sa papitaiso mada ga. Ena vukei ira me dei nodra vakabauti Jiova ra qai yalodina tiko ga vua.—Wilika Kolosa 2:6, 7.
18. (a) Na cava e tukuni ena 1 Timoci 4:16 meda cakava na qasenivuli ni ka dina? (b) Cava me noda inaki nida vakayagataka na iVukevuke ni Veivakavulici?
18 E noda itavi na iVakadinadina i Jiova meda vakavulica “na ka dina me baleta na itukutuku vinaka” ena rawati kina na bula tawamudu. (Kolo. 1:5; wilika 1 Timoci 4:16.) Oya na vuna e vakarautaki kina na iVukevuke ni Veivakavulici. (Raica “ iVukevuke ni Veivakavulici.”) Meda kenadau mada ga ena kena ivakavakayagataki. Ena vakatau vua na dautukutuku yadua na ivukevuke e via vakayagataka ena gauna veiganiti. Ia meda nanuma tiko ni sega ni noda inaki meda soli ivola ga, eda sega tale ga ni via solia na ivola vei ira na sega ni taleitaka na ka eda vunautaka. E noda inaki meda vukei ira na lomadina, yalomalumalumu, era via kila na ka dina mera mai tisaipeli. Qori o ira na yalomalumalumu era via “muria na sala mera bula tawamudu kina.”—Caka. 13:48; Maciu 28:19, 20.
^ para. 5 Raica na ulutaga “Na Matai” kei “Na Kato ni Matai” ena Vale ni Vakatawa ni Okosita 1, 2010.
^ para. 16 Ke sega ni kila na wilivola, e vinaka me vulica na brochure Vakarorogo Vua na Kalou ni levu ga na kena iyaloyalo.


text:
IDONISIA
Na Volitaki iSaluaki
E IVUREVURE levu ni ilavo ena ika16 ni senitiuri na isaluaki, me vaka ga na kena rawailavo tiko vakalevu ena gauna qo na waiwai. Na isaluaki me vaka na nutmeg kei na clove e kau mai na veiyatuyanuyanu rogo e vakatokai na Spice Islands (sa kilai nikua me yasana o Maluku kei North Maluku e Idonisia). E rawailavo vinaka sara na rua na isaluaki qori ni lai volitaki e Urope.
Era sasaga na dau sikovanua me vakataki Christopher Columbus, Vasco da Gama, Ferdinand Magellan, Samuel de Champlain, kei Henry Hudson mera yaco sara ina veiyatuyanuyanu e tu kina na isaluaki. Na cakacaka gona ni vaqara isaluaki qori e Idonisia, sa qai kilai kina e levu na ka me baleta na vuravura.


text:
Laurai na Yaca Vakaivolatabu ena Saqa Makawa
Ena 2012, e vakavu veitalanoa vei ira na dauvakadidike na kena laurai na tikitiki ni saqa qele sa 3,000 na yabaki na kena dede. Na cava era kauai kina vakalevu? Era kauaitaka na ka e volai toka kina.
Nira biuta vata na daukelikeli na tikitikina kece, era sa qai raica na volavola makawa vaKenani. E kaya: “Esipeali Peni [luvena tagane o] Peta.” Qo e imatai ni gauna mera raica kina na yaca qo na daukelikeli ena dua na volavola e ceuti ena gauna makawa.
Ia e dua tale ga na Esipeali e cavuti ena iVolatabu—e dua vei ratou na luvena tagane o Tui Saula. (1 Vei. 8:33; 9:39) E kaya o Parofesa Yosef Garfinkel e dua vei ira na daukelikeli: “Na ka e talei kina ni yaca qo na Esipeali ni laurai ena iVolatabu, ia e laurai tale ga ena ka e kune ena vakekeli ni yaca qori e veidonui kei na gauna e veiliutaki kina o Tui Tevita.” Era nanuma eso ni yaca qori e baleta ga na gauna ya. Io, e vakadeitaki ni donu vinaka na ka e volai ena iVolatabu ena ka era vakadinadinataka na daukelikeli.
E cavuti ena iVolatabu na yaca Isiposeci me dusi Esipeali, sa mai sosomitaki “peali” na yaca “poseci.” (2 Sam. 2:10) Na vuna? Era vakamacalataka na daunivakadidike: “E sega ni cavuti ena II ni Samuela na yaca Esipeali ni tautauvata sara ga na yaca qori kei na yaca ni nodra kalou ni draki ca na kai Kenani o Peali, ia e maroroi na . . . yaca qori ena iVola na Veigauna.”


text:
IVOLA NI SOQONI–NODA BULA VAKARISITO KEI NA CAKACAKA VAKAITALATALA Julai 2016
Vakatutu
Vakatutu ni soli Vale ni Vakatawa kei na iTukutuku Vinaka Mai Vua na Kalou! Bulia nomu vakatutu ni o vakayagataka eso na ivakaraitaki qo.
IYAU MAI NA VOSA NI KALOU
Vakacaucautaki Jiova, na Daurogo Masu
Na cava e vinaka kina mo masulaka vua na Kalou na ka o yalataka? O na nuitaki Jiova vakacava ni o masu? (Same 61-
NODA BULA VAKARISITO
Yaga na Bula Rawarawa me Vakacaucautaki Kina na Kalou
Na cava o rawa ni cakava ni o bula rawarawa? O na vakatotomuri Jisu vakacava?
IYAU MAI NA VOSA NI KALOU
Eda Gumatua na Tamata i Jiova ena Sokalou Dina
Na cava eda vulica ena nona guta na qaravi Kalou o Tevita? Nida gumatua, cava eda na via cakava? (Same 69-
NODA BULA VAKARISITO
Vakacava mo Tovolea ena Dua na Yabaki?
O ira na yalorawarawa mera tovolea era na vakila na vakacegu kei na veivakalougatataki.
NODA BULA VAKARISITO
iTuvatuva ni Painia Tudei
De dua o na kurabuitaka nira painia rawa eso era osooso se tautauvimate.
IYAU MAI NA VOSA NI KALOU
Nanuma na Cakacaka i Jiova
Na cava e okati ena cakacaka i Jiova? Ena yaga vakacava noda vakasamataka vakatitobu? (Same 74-
IYAU MAI NA VOSA NI KALOU
O Cei e Bibi Duadua Vei Iko?
E vakaraitaka o koya e vola na ika83 ni Same ni bibi duadua vua na Kalou o Jiova. E rawa vakacava ni dina tale ga qori vei keda?


text: 4 Sa qai dusimaki Jisu na yalo tabu me lako cake ina vanua talasiga, e qai temaki koya+ e keri na Tevoro.+2 Ni oti e 40 na siga kei na 40 na bogi nona lolo, sa qai viakana.3 E torovi koya na Dauveitemaki+ qai kaya vua: “Ke o luve ni Kalou, mo kaya ina vatu era tu qo mera ibuli madrai.”4 Ia e kaya vua o Jisu: “E volai, ‘E sega ni bula na tamata ena madrai wale ga, e bula ga ena vosa kece e lako mai na gusu i Jiova.*’”+5 E qai kauti koya na Tevoro ina koro tabu,+ lai biuti koya sara ena dela ni bai* ni valenisoro+6 qai kaya vua: “Ke o luve ni Kalou, rika sobu mada, ni volai, ‘Ena vakaroti ira nona agilosi ena vukumu, era na keveti iko tale ga e ligadra mo kua kina ni caqeta na vatu e yavamu.’”+7 E kaya vua o Jisu: “E volai tale ga, ‘Mo kua ni vakatovolei Jiova* na nomu Kalou.’”+8 E kauti koya tale na Tevoro ina dua na ulunivanua cecere sara, qai vakaraitaka vua na matanitu kece e vuravura kei na kedra lagilagi.+9 E qai kaya vua: “Na ka kece qo au na solia vei iko, ke o cuva mo sokalou wale ga vakadua vei au.”10 Mani kaya vua o Jisu: “Lako tani, Setani! Ni sa volai, ‘E dodonu mo sokalou+ vei Jiova* na nomu Kalou, me vakatabakidua vua na nomu veiqaravi tabu.’”+11 Sa qai biuti koya na Tevoro,+ ra qai lako mai eso na agilosi mera vukei koya.+12 Ni rogoca ni sa vesu o Joni,+ e gole sara i Kalili.+13 E qai biuti Nasareci me lai tiko i Kapenaumi+ ena bati ni waitui ena yasayasa o Sepuloni kei Nafitalai,14 me vakayacori kina na vosa e cavuta na parofita o Aisea ni kaya:15 “Kemudrau na vanua o Sepuloni kei Nafitalai ena sala e batiniwai ena tai ni Joritani, o Kalili ni veimatanitu!16 O ira na tiko ena butobuto era raica na rarama levu, ia ena cabe na rarama+ vei ira+ na tiko ena vanua butobuto ni mate.”17 Me tekivu mai na gauna ya e vunautaka voli o Jisu: “Ni veivutuni, sa voleka na Matanitu vakalomalagi.”+18 Ni taubale tiko ena baravi kei Kalili,* e raici rau sara na veitacini o Saimoni, e vakatokai tale ga me o Pita,+ kei Adriu, erau bala lawa tiko ni rau gonedau.+19 E qai kaya vei rau: “Drau muri au, au na lesi kemudrau mo drau gonedau ni tamata.”+20 Sega ni bera ni rau biuta na nodrau lawa rau qai muri koya.+21 Ni toso vakalailai i liu e raica sara e rua tale na veitacini, o Jemesa na luvei Sepeti, kei Joni na tacina.+ Erau tiko e waqa kei Sepeti na tamadrau, eratou vakavinakataka tiko na nodratou lawa, mani kacivi rau sara.+22 Sega ni bera ni rau sa biuta na waqa kei tamadrau, rau qai muri koya.23 E qai lakova o Jisu na yasayasa taucoko o Kalili+ me veivakavulici ena nodra valenilotu,+ me vunautaka na itukutuku vinaka ni Matanitu, me vakabulai ira tale ga na lewenivanua ena veimataqali mate e tauvi ira kei na malumalumu kece.+24 E kuruseta na vanua taucoko o Siria na kena irogorogo, ra mani kau vua o ira kece na bikai tu ena veimataqali mate kei na rarawa,+ o ira na curumi timoni,+ o ira na manumanusoni,+ kei ira na paralasi, e vakabulai ira o koya.25 Era mani muri koya e dua na ilala levu mai Kalili, Tikapoli,* Jerusalemi, Jutia, kei ira mai na tai ni Joritani.


text:
SeabreezeRFID LTD me tiko taucoko na laini taucoko ni iVakatakilakila ni Gauna ni Retio, na neitou ivoli e vuqa sara na keri mai na lailai na kena gauna, levu ni gauna kei na vakatotolotaki. E rawa talega ni solia na veiqaravi vakatabakidua me sotava na nomu vakasama taucoko kei na gagadre.
1. iVakarau ni iSosolo Yadudua ni Moseti/iSau Ni iYaca ni Yasusu Vakarua
E vakarautaka na kasitama na HF / Droini ni iyacini ni UHF, na ituvatuva ni FAILI CAD (.ka dau tiko kina), eda vosacavuti ena 24 auwa, na vakayagataki ilavo e cavuti e oka kina na vakayagataki ilavo ni peleti kei na vosacavuti ni ivoli, vakadeitaka na matailalai vakamisini, ni sa sainitaki oti na veidinadinati, eda na vakarautaka na ituvatuva ni ivakatakata ena loma ni 24 auwa – Vakadeitaki ni Kasitama – Vakadeitaka na Kasitama na ituvatuva ni peleti ka sauma na isau ni peleti – keitou vakarautaka na ituvatuva ni tabaivola – Caka peleti kei na sabolo ni kena caka – Vakarautaka e 20~400 na sabolo soli wale ki na veivakadeitaki vei ira na kasitama.
Kevaka e sega ni dua na nona iculacula na kasitama, oti mo qai vakarautaka na ivakadei ni ivakadei ni ivakatakata ni ivana, ivakaraitaki ni mo doumu iyalayala (me kena ivakaraitaki: Cina kaukauwa, I CODE SLI-S, Tauni H3, Impinj Monza 5), nomu ivakaraitaki ni misini veivauci. Keitou ciqoma na itukutuku e cake ena loma ni 24 auwa me vakarautaki kina na iculacula kei na peleti isau ni kena caka na ivoli kei na isau ni ivoli. Gauna ni Droini ni iYacula ni Droini: iVakaserau ni HF 7 Siga ni Bisinisi, IVakatakata ni UHF 24 Siga ni Bisinisi.
E rawa ni caka na ivakatakata ni ivakasotara vakasouci/kopa ena ivakatakata ni iyaya ni PET/PI.
2. iVakatakilakila Ni iYau Livaliva ni Ink Ni HF/UHF Silver Inlay, iYa ni iYogo Tabaki ni Siliva
Na ivakatakilakila vakalivaliva ni Silver Ink (Silver Ink) me baleta na tabaivola ni ivolavakatakilakila vakalivaliva ni gauna ni retio e tiko kina na ivakatakilakila ni veiliutaki vakalivaliva kei na veitaqaqai ni livaliva, ka tu vua na vinaka ni galala, vakatasuasua vinaka, kei na kaukauwa ni veivakararawataki lailai.
Na kena vakayagataki na iqi ni ibulibuli me tabaki kina na ivana ni ivakatakata ka sega ni iwalewale ni ivakasausa me rawa ni vakayagataki kina na ivana ena gacagaca vakalivaliva ena vakalailaitaka na isau ni buli ni itoka vakalivaliva ni QARAID.
Na ivakatakilakila vakalivaliva ni iVakatakilakila ni siliva volai ni ivakatakarakara ni ivakatakarakara era dau vakayagataki ga me baleta na veilasutaki, veitaqomaki, vakacacana na ivoli, na ivakatakilakila ena vakarusai ni sa basuraka oti, ka rawarawa na kena vakayagataki kei na lewai ni ivoli veilasutaki.
Levu ni gauna: VF 13.56M Lailai/UHF 840~960M Lailai
Levu ni ivakatakata: ivakarau
iVakatakilakila ena iwasewase lalai: PET/Pepa
iYaya ni enisara: iQi ni ivakatakata ni siliva